Sanomaa | Jussi Niinistö\nJussi Niinistön puheista ja haastatteluista poimittuja lainauksia.\nVastaukseni oikeuskanslerille tekemään kanteluun koskien kotisivuillani 19.2.2019 julkaistua blogia ”Eduskunnan on ryhdistäydyttävä”.\n“Heräsi kysymys, onko Suomen puolustus enää uskottava, jos haluamme olla sotilaallisesti liittoutumaton. Se kannusti määrätietoiseen työhön. Suunta oli muutettava ja se muuttui Krimin valtauksen johdosta vuonna 2014. Se avasi muiden puolueiden silmät ja esimerkiksi SDP:n kanta vaihtui.” (Iltalehden haastattelu 16.2.2019)\nMinisteri kuvaili tuotteen olevan ”puolikkaan ämpärin kokoinen mötikkä”. Se ”hyppää” 25 metrin korkeudelle ilmaan ja ampuu sieltä alaspäin wolframi- tai teräskuulia.\n“Se on Ottawan sopimuksen mukainen sikäli, että se on etälaukaistava. Erona entisiin jalkaväkimiinoihin on se, että se ampuu ylhäältä alas“. (Jussi Niinistö jalkaväkimiinat korvaavasta asejärjestelmästä. Verkkouutiset, 22.1.2019)\n”Suomen puolustusjärjestelmää tulee kehittää kokonaisuutena ja sitä tulee kehittää pitkäjänteisesti. Meillä ei ole varaa jättää yhtäkään puolustuksemme osa-aluetta selkeästi heikommaksi kuin toista, koska juuri tuota heikkoutta mahdollinen vastustaja pyrkii kriisin aikana käyttämään hyväkseen. Selonteossa tehtyjen linjausten toteuttaminen mahdollistaa kansallisen puolustuksemme tasapainoisen kehittämisen vähintään vuosikymmeneksi eteenpäin.”\n(Puolustusselontekoa käsittelevä lähetekeskustelu 8.3.2017)\n”Puolustusvoimien kehittäminen perustuu mahdollisiin tulevaisuuden uhkakuviin, ei mielikuviin menneisyydestä. Olisi helpottavaa tietää seuraavan mahdollisen sodan tai konfliktin luonne. Mutta sitä me emme voi tietää. Näin ollen on ainoastaan vastuullista varautua monenlaisiin kriiseihin. Tämä edellyttää meiltä hyvää valmiutta, ja valmius maksaa.”\n(MTS:n seminaarissa 21.2.2017 pidetty puhe )\n”Vielä joitain vuosia sitten puolustusratkaisullemme löytyi useita arvostelijoita, etenkin maamme rajojen ulkopuolella. Kylmän sodan päättymisen jälkeen monet jo luulivat, että ikuinen rauha on laskeutunut Eurooppaan. Arvostelijoiden mukaan kansallinen puolustus olisi voitu ajaa alas ja asevoimia olisi pitänyt kehittää kriisinhallintatehtävien vaatimusten mukaisesti piskuisen ammattiarmeijan suuntaan. Onneksi me suomalaiset olemme jäyhää, jääräpäistäkin kansaa. Me emme menneet virran mukana, vaan Suomen puolustus on kaiken aikaa säilynyt puolustusvoimiemme ykkösprioriteettina.”\n(Puhe 220. maanpuolustuskurssin avajaisissa 23.1.2017)\n”Eri valtiot näkevät kansallisen etunsa ajamisen hyvinkin erilaisista lähtökohdista. Niin keinot kuin päämäärätkin voivat olla erilaisia. Tällä hetkellä vaikuttaa siltä, että myös perinteinen voimapolitiikka on tehnyt paluunsa välineenä poliittisten päämäärien saavuttamiseksi. Suomen valinta on ollut vahva kansallinen puolustus ja sitä tukeva kansainvälinen yhteistyö. Näyttäisi siltä, että se on kestävä pohja myös tulevaisuuden turvallisuushaasteisiin vastattaessa.”\n(Puhe Turvallisuus Pohjolassa -seminaarissa 3.10.2016)\n”Rauha ja turvallisuus eivät pysy, ellei niitä pidetä yllä. Siinä missä sotiminen vaatii panostuksia, vaatii rauha vielä enemmän.”\n(Ote valtakunnalliseen Nuku rauhassa –hankkeeseen liittyvästä tervehdyksestä)\n”Ei pidä maalata Nato-mörköä seinälle, mutta ei toisaalta pidä kuvitella, että Nato olisi taikasana, jolla kaikki kansallisen puolustuksen ongelmat ratkaistaisiin. Asia ei ole ollenkaan yksiselitteinen, eli senkin takia Nato-selvitys on tarpeellinen.” (Kaleva 23.2.2016)\n”Ruotsin opiskelulta säästyvän ajan voisi jokainen suunnata tarpeellisemmaksi katsomansa kielen opiskeluun tai vaihtoehtoisesti lukea vapaaehtoisesti ruotsia, jos parhaaksi niin katsoo. Ei ole mieltä jatkaa suomalaisten pakkoruotsittamista, kun sille ei ole todellista tarvetta, ja siten aiheuttaa tarpeetonta kitkaa kieliryhmien välillä.” (5.3.2015)\n”Perussuomalaiset on ainoana puolueena vastustanut tukipaketteja alusta saakka. Olemme olleet johdonmukaisesti oikeassa eurokriisin eri vaiheissa. Sitä on muiden vaikea myöntää, vaikka tulokset ovat kaikkien nähtävillä. Tukipaketit eivät nimittäin ole pelastaneet tuettuja maita, vaan EU:n sanelema talouspolitiikka on aiheuttanut niissä pahoja ongelmia.” (4.2.2015)\n”Ukrainan kriisin myötä Suomessa on herätty siihen, että Eurooppa ei automaattisesti ole rauhan tyyssija. Tilanteet voivat muuttua nopeastikin. Omasta puolustuksesta täytyy pitää huolta tai muuten heräämme kasakan nauruun.” (14.1.2015)\n”Perussuomalaisten mielestä taisteluosastojen ylläpidon järkevyyttä on vakavasti pohdittava, jos ja kun niitä tositilanteessa ei olla valmiita käyttämään. Mitä me teemme paperitiikereillä?” (26.11.2014)\n”Hallitus ei ole kyennyt saavuttamaan yhtäkään itselleen asettamaansa tavoitetta talouden saralla. Tämä on ollut nähtävissä jo pitkään, mutta tästä huolimatta hallitus ei ole kääntänyt talouspolitiikkansa linjaa. Ei, vaikka kummatkin päähallituspuolueet ovat vaihtaneet jo puheenjohtajaa.” (5.11.2014)\n”Hallituspuolueet ovat näemmä unohtaneet 90-luvun laman keskeisen opetuksen: jos annamme työttömyyden nousta rajusti, on sitä todella vaikeaa palauttaa takaisin edes pitkän taloudellisen nousukauden aikana. Esimerkiksi nuoren valmistuminen kortistoon tai pitkäaikaistyöttömyys varjostaa koko loppuelämää. Osa syrjäytyy pysyvästi. Tämä jos mikä on perintö, jota emme halua lapsillemme antaa.” (5.11.2014)\n”Yleinen asevelvollisuus on maanpuolustuksemme a ja o, mutta ilman riittävää kertausharjoituskiertoa tämä hieno järjestelmä dementoituu. Viime vuodet on menty riskillä. Kymmeniä tuhansia taistelijoita on jätetty kouluttamatta.” (19.9.2014)\n”Pitkäaikais- ja nuorisotyöttömyys ovat räjähtämässä käsiin. Piilevä työttömyyskin lisääntyy. Tästä huolimatta hallitus ei tee riittävästi työllisyyttä ja talouskasvua tukevaa suhdannepolitiikkaa, vaan päinvastoin se hidastaa talouden elpymistä nostamalla kustannustasoa. Hallitus on nimittäin löytänyt budjettiinsa tutut rahasammot, energia- ja ajoneuvoverojen kiristämisen, joiden vuoksi lämmittäminen ja autoilu kallistuvat jälleen kerran.” (16.9.2014)\n”Liikkuvan poliisin lakkauttaminen oli hallitukselta virhe, josta perussuomalaiset moneen otteeseen huomauttivat. Se on yhdessä poliisin kroonisen resurssipulan kanssa johtanut tieliikenteen valvonnan vähenemiseen etenkin suurten kaupunkien ulkopuolella ja maaseudulla. Vähäinen kiinnijäämisriski, arvoisa ministeri, lisää helposti holtitonta liikennekäyttäytymistä maanteillä.” (10.9.2014)\n”Suomen talous takkuaa. Työttömyys on merkittävä ongelma. Hallitukselta vaadittaisiin pikaisia toimia, vaan mitä se tekee? Paljon puhetta, vähän tekoja. Pääministeri luovuttaa, valtiovarainministeri vaihtuu, ja ministereistä moni tähyää Brysselin lihapatojen äärelle. Näkevätkö ministerit, että laiva uppoaa ja hyppäävät pois? Toivon, että näin ei ole.” (14.5.2014)\n”Kansainväliseen kriisinhallintaan osallistuminen on osa Suomen ulko- ja turvallisuuspolitiikkaa ja yksi Puolustusvoimien lakisääteisistä tehtävistä oman maan puolustamisen ja virka-avun antamisen jälkeen. Tehtävät on kuitenkin ymmärrettävä pitää säädetyssä tärkeysjärjestyksessä: oman maan puolustus tulee aina ensin. Tätä tärkeysjärjestystä ei ole viime vuosina riittävästi kunnioitettu.” (25.3.2014)\n”Kuntauudistusfarssi on kestänyt pian koko vaalikauden, eikä tälle sekasortoiselle hankkeelle näy loppua. Suurkuntiin tähtäävästä uudistuksesta on tullut hallitukselle pitkälti arvovaltakysymys, joka halutaan runnoa läpi keinolla millä hyvänsä asiantuntijoiden, kuntien ja kansalaisten mielipiteistä piittaamatta.” (26.2.2014)\n”Suomella on nettomaksajan virka, eli maksamme EU-kolhoosille enemmän kuin sieltä saamme. Hallitus ei selonteossaan pidä tätä ongelmana vaan selittää, että EU-jäsenyydestä saadut hyödyt ovat suuret – uskoo ken tahtoo. Vähintä, mitä voimme heti tehdä, on lopettaa jäsenmaksujen maksaminen muiden maiden puolesta.” (12.2.2014)\n”Hallituksen päätös korvamerkitä kotihoidon tuki puoliksi molemmille vanhemmille on propagandistisista syistä verhottu tasa-arvon kaapuun, mutta todellisuudessa se on ideologinen kannanotto päiväkotien paremmuuden puolesta. Mielestäni yleensäkin päiväkoteja tarjotaan turhan voimallisesti ainoana varhaiskasvatuksen vaihtoehtona.” (25.9.2013)\n”Perussuomalaiset ovat tyytyväisiä, että Islannin ilmavalvontahanke on Suomen osalta kuopattu. Toisen maan ilmatilan valvominen ei ole Puolustusvoimista annetun lain mukaan mahdollista. Sen sijaan ilmavoimamme osallistuu ensi vuonna Islannin ilmavalvonnan yhteydessä toteutettavaan erilliseen kansainväliseen harjoitukseen. — Perussuomalaisten ansiosta Islannissa harjoitellaan muun muassa ilmatankkausta, joka on Hornet-lentäjillemme tärkeä taito.” (6.6.2013)\n”Jotta saamme jatkossakin syödä puhdasta ja turvallista kotimaista ruokaa, on huolehdittava siitä, että edellytykset kannattavien perheviljelmien pyörittämiseen säilyvät koko Suomessa. On huolestuttavaa, että maatilojen määrä edelleen vähenee.” (23.5.2013)\n”Henkilökohtaisesti minun on ollut vaikea ymmärtää sitä logiikkaa, joka saa eräät hallituksessakin vaikuttavat poliittiset voimat tekemään Suomen itsenäisen ja uskottavan puolustuksen vastaista myyräntyötään. Nämä voimat sanovat julkisesti vastustavansa Natoa, mutta samalla he haluavat, aina kun on mahdollista, rapauttaa Suomen itsenäistä puolustusta. Samaan aikaan kaiken maailman kriiseihin kyllä ollaan kuitenkin suomalaisia sotilaita lähettämässä, mutta oman maan puolustus ollaan valmiit jättämään mopen osalle. Puhun punavihreistä voimista.” (7.5.2013)\n”Kansalaiset kysyvätkin täysin oikeutetusti, miksi meidän pitää osallistua tukipaketteihin. Perussuomalaisten mielestä Suomen olisi alun alkaen pitänyt ilmoittaa, että tukitoimet ovat laittomia ja siksi Suomi ei ole niissä mukana. Tämän sanoimme selvästi ennen ja jälkeen jytkyvaalien. Sanomme sen nytkin. Suomalaisten verorahat on käytettävä suomalaisen yhteiskunnan ylläpitoon.” (17.4.2013)\n”Kun nyt osallistumme vanhojen puolueiden ja heidän vihreiden myötäjuoksijoidensa turvin rahan mättämiseen Kyprokselle, annamme kuvan, että pankit pelastetaan Euroopassa olosuhteista riippumatta. Tämä johtaa moraalikatoon.” (17.4.2013)\n”Puolustusvoimauudistus tulee vaikuttamaan yleiseen asevelvollisuuteen siten, että siitä tulee käytännössä valikoivampi. Tätä ei ole julkisuudessa oikein ymmärretty, ei tässäkään hallituksen esityksessä. Yleinen asevelvollisuus on kuitenkin laajalti hyväksytty puolustusratkaisumme perusfundamentti alueellisen puolustuksen ja sotilaallisen liittoutumattomuuden ohella.” (19.2.2013)\n”Naapurimme joka ilmansuunnassa, niin Ruotsissa, Norjassa, Venäjällä kuin Virossakin, kasvattavat puolustusbudjettejaan. Toisin on Suomessa. Hallituksen turvallisuus- ja puolustuspoliittinen selonteko onkin sen olennaisimman kysymyksen osalta rimanalitus. Hallitus ei kyennyt muodostamaan yhteistä kantaa siihen, mikä on puolustusmäärärahojen taso vuoden 2015 jälkeen.” (6.2.2013)\n”Suomessa on oikeuspolitiikassa jo pitkään noudatettu liian liberaalia linjaa. Vakavista rikoksista, kuten murhista ja raiskauksista, tuomitaan kansainvälisesti vertaillen heppoisia rangaistuksia, ja sakon muuntorangaistuksen poistamisen jälkeen pikkurikoksista ei käytännössä ole joutunut vastuuseen. Tällaiset seikat sotivat tavallisen kansalaisen oikeustajua vastaan.” (22.11.2012)\n”Palvelut on järjestettävä yhtä hyvin joka puolella Suomea ja niiden on oltava kaikkien saatavilla. Palvelurakenneuudistus ei saa johtaa holtittomaan terveyspalvelujen keskittämiseen, vaan terveyspalvelut on hyvä tuottaa mahdollisimman lähellä kuntalaisia. Terveydenhuollon on oltava lähipalvelua.” (24.10.2012)\n”Omaishoitajien työ vähentää oleellisesti laitoshoidon tarvetta. Arvion mukaan omaishoidon kustannukset ovat tehostettuun palveluasumiseen verrattuna kolme kertaa ja laitoshoitoon verrattuna neljä kertaa edullisemmat. Omaishoito on siten yhteiskunnalle kiistatta kustannustehokas ja potilaalle inhimillinen hoitomuoto. Tämä ei kuitenkaan näy omaishoitajille maksettavassa rahallisessa korvauksessa, vaan he tekevät arvokasta palvelutyötään ympäri vuorokauden olemattoman pienellä korvauksella, joka ei todellakaan vastaa heidän työnsä raskautta. Lisäksi omaishoitajat ovat keskenään eriarvoisessa asemassa, kuten täällä tänään useaan otteeseen on todettu, sillä tällä hetkellä kunnat päättävät itse omaishoidon tuen myöntämisestä ja suuruudesta.” (25.9.2012)\n”Velkapotin vastapainoksi tarvitaan säästöjä. Ne on kohdennettava asioihin, joita ilman Suomi ja suomalaiset tulevat toimeen ja jotka eivät tukahduta kasvun mahdollisuuksia. Säästämisen voimme aloittaa vaikka EU:n jäsenmaksuista, jotka muuten – yllätys yllätys – nousevat tänäkin vuonna.” (18.9.2012)\n”Kilometrikorvauksen leikkaaminen on lyhytnäköistä. Sillä on suomalaista työtä ja yrittäjyyttä rajoittavia kielteisiä vaikutuksia. Se tukahduttaa taloudellista toimeliaisuutta ja vähentää työnteon kannattavuutta. Moni työ edellyttää oman auton käyttöä, eikä joukkoliikenteen mahdollisuutta aina ole.” (18.9.2012)\n”Sotiemme veteraanit ansaitsevat mahdollisimman hyvät vanhuudenpäivät. Kotona pitää saada asua mahdollisimman pitkään. Veteraanilisän korottaminen oli hallitukselta oikea toimenpide, mutta veteraanien kuntoutusmäärärahat ovat edelleen vaatimattomalla tasolla. Nykytilanteessa vain puolet kuntoutukseen oikeutetuista saa jonkin kuntoutusjakson. Määrärahoja tarvitaan myös kotiin vietävien palveluiden kustantamiseen.” (18.9.2012)\n”Paitsi että budjetissa kuihdutetaan ulkoista turvallisuutta pienentämällä puolustusmäärärahoja, osoittaa hallitus piittaamattomuutta sisäistä turvallisuutta kohtaan. Poliisin voimavaroja ei pidä heikentää tasosta, joka jo lähtökohtaisesti on liian alhainen. Liikkuvan poliisin lakkautussuunnitelmista on luovuttava. Jos jatkamme poliisin toimintaedellytyksiä supistavalla polulla, päädymme yhteiskuntaan, jossa vain rikkailla on varaa ostaa itselleen turvallisuutta.” (18.9.2012)\n”Eikö jo nyt viimeinkin kannattaisi kovimmankin kokoomuslaisen uskoa, että lainoittamalla ylivelkaantuneita maita ja niiden pankkeja emme kriisiä pysty ratkaisemaan? Tukipaketit eivät toimineet Kreikassa. Eikö Islannin mallista olisi onkeen otettavaa? Espanja voisi noudattaa Islannin esimerkkiä ja olla pelastamatta pankkien velkakirjasijoittajia, jolloin myös tarvittavan pankkituen määrä olisi huomattavasti pienempi.” (19.7.2012)\n”Euro säilyy tai ei säily, samoin Espanjan pankkijärjestelmä kaatuu tai on kaatumatta riippumatta Suomen roolista, joka on joka tapauksessa marginaalinen. Se on alle 2 prosenttia. Siksi me voimme sanoa Espanjan pankkituelle ’ei’.” (19.7.2012)\n”Perusongelma on, että eurossa on valuvika. Se on poliittinen projekti. Yhteisiä pelisääntöjä ei ole noudatettu. Euroalue on epäoptimaalinen valuutta-alue, joka koostuu hyvin erilaisista kulttuureista. Yhtenäinen talousunioni eurobondeineen ei muuttaisi tätä.” (13.6.2012)\n”Totta kuitenkin on, että tämä hallitus pyrkii ajamaan Suomea niin lähelle Natoa, että heikompia hirvittää. Siitä viimeisimpänä osoituksena on hallituksen suunnitelma osallistua Nato-maa Islannin ilmavalvontaan. Samaan aikaan oman maan Puolustusvoimista isketään suonta. Perussuomalaiset eivät hyväksy tämän hallituksen maanpuolustusnihilististä linjaa. Oma, vahva puolustus on realismia.” (7.6.2012)\n”Pakkoliitokset eivät ole ratkaisu kuntien talousahdinkoon. Niillä ei turvata peruspalvelujen rahoitusta eikä saatavuutta, vaan kunnan tehtävien uudelleenmäärittely on se, mistä työ kuntien rakennemuutoksessa olisi tullut aloittaa.” (6.6.2012)\n”Hallitus väittää kantavansa vastuuta lainoittamalla euroalueen kriisimaita. Todellisen vastuun kantavat kuitenkin suomalaiset veronmaksajat, nykyiset ja tulevat.” (24.4.2012)\n”Perussuomalaisten linjana on, että veroja tulee kantaa maksukyvyn mukaan. Tätä mieltä olimme ennen vaaleja, tätä mieltä olemme vaalien jälkeen. Toki kompromisseja tulee osata tehdä. Esimerkiksi arvonlisäverokorotuksen ulkopuolelle olisi voinut jättää vähintäänkin elintarvikkeet ja lääkkeet, mutta nyt hallitus sysää köyhät ja sairaat eturintamaan taloustilanteen korjaajiksi, ja lapsilisien indeksikorotukset jäädytetään. Nämä ovat arvovalintoja, huonoja sellaisia.” (12.4.2012)\n”Kunnilla on liikaa velvoitteita. Kehyspäätös kuristaa kuntataloutta entisestään. Valtionosuuksista leikkaaminen heikentää peruspalveluita. Taas iskee hallituksen leikkuri pienituloisiin, jotka kuntien peruspalveluja eniten käyttävät.” (12.4.2012)\n”Tänään hallitus päätti, odotetusti kyllä, säilyttää Dragsvikin varuskunnan. Perusteet eivät ole käyneet ilmi. Eikö arvoisa pääministeri voisi hieman avata näitä perusteita? Se olisi mielestäni kohtuullista, kun ajatellaan tunnelmia Kauhavan, Kontiolahden, Keuruun ja muiden lakkautettavien tai yhdistettävien varuskuntien kohdalla.” (29.3.2012)\n”Kotihoito on veronmaksajalle edullista. Tämä pitää ymmärtää ja tunnustaa, että kodissa tehty työ on myös yhteiskunnallisesti arvokasta työtä. Kotihoidon tuen maksuajan lyhentämisellä syntyisi säästöjä ehkä noin 35-40 miljoonaa euroa vuodessa. Se on kuitenkin hölmöläisten hommaa, sillä lapsen hoitaminen päiväkodissa on selvästi kalliimpaa kuin kotona. Säästöjä syntyisi kyllä valtiolle, mutta kasvavat kustannukset siirrettäisiin jo muutenkin vaikeuksissa olevien kuntien kontolle. Pienten lasten päivähoito on kunnille iso menoerä.” (20.3.2012)\n”Puolustusvoimauudistuksen tavoitteena on pienempi ja tehokkaampi armeija, mutta tämänhetkisillä resursseilla ja käyttökelpoisen kaluston jatkuvan tuhoamisen seurauksena Suomi saa ainoastaan pienen ja huonosti varustetun sekä koulutetun armeijan. Laatu ei korvaa määrää loputtomiin. Kenraalien haaveilemaa teknoarmeijaa emme tule koskaan saavuttamaan.” (29.2.2012)\n”’Suomea ei puolusteta varuskunnista käsin.’ Tätä fraasia ovat ryöstöviljelleet pääministeri Katainen ja ministeri Wallin. Siitä on tullut eräänlainen puolustusvoimauudistuksen epävirallinen motto. Ei tietenkään Suomea puolusteta varuskunnista käsin. Jokainen ymmärtää, etteivät varuskunnat mitään linnakkeita ole. Mutta hallitus ei ymmärrä sitä, että varuskunnilla on merkitystä maanpuolustustahdolle ja alueelliseen puolustukseen pohjautuvalle puolustusratkaisullemme. Varuskunnilla on myös operatiivinen merkitys joukkojen perustamisvaiheessa ja valmiuden kohottamisvaiheessa. Ilman varuskuntia ei ole sodan ajan joukkojakaan.” (29.2.2012)\n”Jalkaväkimiinoista luopumisessa on Suomen osalta kyse Maavoimien olennaisesta asejärjestelmästä, puolustusaseesta, jota ei kyetä millään korvaamaan. Ottawan sopimuksessa on Suomen osalta kyse lähinnä imagosyistä tehtävästä yksipuolisesta aseistariisunnasta, ja sellaisessa ei mielestäni ole järkeä, ei järjen hiventä.” (17.11.2011)\n”Suomi on Euroopan harvimmin asuttuja maita. Miksi meillä pitäisi olla väkiluvultaan ja pinta-alaltaan Euroopan suurimmat kunnat? Se merkitsisi kansanvallan kaventumista ja palveluiden karkaamista reuna-alueilta.” (28.9.2011)\n”Perussuomalaiset eivät kannata tasavallan presidentin valtaoikeuksien leikkaamista. Emme voi tietenkään kannattaa myöskään perustuslakiin esitettyä lisäystä, jossa todetaan Suomen olevan Euroopan unionin jäsen. Ei ole mitään mieltä siinä, että perustuslakiimme ympätään kuulumisemme erääseen kansainväliseen järjestöön – eihän perustuslaissa mainita kuulumistamme Yhdistyneisiin kansakuntiin tai Pohjoismaiden neuvostoonkaan. Mitään asiallista perustetta sille, että Suomen jäsenyyksistä mainittaisiin ainoastaan EU, ei ole.” (13.9.2011)\n”Kylmää kyytiä Suomen puolustusvoimille tarjoaa kokoomusvetoinen vasemmistohallitus. Se aikoo leikata puolustushallinnon määrärahoja peräti 200 miljoonalla eurolla. Mistä nämä suhteettoman suuret säästöt otetaan ja millä aikataululla, se on vielä auki, mutta selvää lienee, että hallitus aikoo ainakin lakkauttaa varuskuntia ja heikentää Puolustusvoimien henkilökunnan, etenkin siviilihenkilökunnan, asemaa. Irtisanomisilta ei vältytä. Kokoomuslainen, kylmä, yhteiskuntavastuusta piittaamaton ulkoistamispolitiikka saa siis jatkua tälläkin vaalikaudella. Huolestuttavinta kuitenkin on, että säästöt tulevat heikentämään Suomen puolustuskykyä.” (28.6.2011)\n”Velkakriisin hoito lisälainalla on vastuutonta politiikkaa. Velan päälle velkaa – ei näin velkakriisimaita pelasteta, kunhan annetaan krapularyyppy alkoholistille. Ei auttanut mittava 110 miljardin euron tukipaketti Kreikkaakaan, joka onkin jo tekemässä lähtöä toiselle kierrokselle. Tarvetta olisi kuulemma jopa 60 miljardille eurolle. Uskooko joku vielä, että Kreikalle lainaaminen on ’hyvää bisnestä’, kuten eräskin entinen pääministeri sanoi? Toisin sanoen kuka uskoo, että Kreikka maksaa meille velkansa täysimääräisesti takaisin?” (24.5.2011)


10 vinkkiä – Vältä hampaiden värjäytyminen - Hammaslääkäri Helsinki\nHampaiden värjäytyminen, tummuminen ja kellastuminen ovat meille monelle tuttuja ongelmia. Joskus värjäytyminen on vääjäämätöntä ja täysin luonnollista. Esimerkiksi hampaisiin kohdistuneet iskut tai tietyt taudit voivat aiheuttaa hampaiden tummumista. Myös ikääntyminen aiheuttaa suussa monia muutoksia, kuten kellertävämmän hammasluun paljastumista hammaskiilteen kuluessa.\nUsein hampaiden kellastuminen kuitenkin johtuu tietyistä elintavoista, joita muokkaamalla voidaan ehkäistä värjäytymiä. Keräsimme yhteen kymmenen tapaa välttää hampaiden värjäytymistä.\n1. Vältä tanniinisia juomia\nMusta tee, kahvi ja viini (sekä puna- että valkoviini) ovat pahimpia hampaiden värjääjiä. Vaihtamalla mustan teen vihreään ja vähentämällä kahvin sekä alkoholin juontia pidät huolta sekä hampaidesi luonnollisesta sävystä että niiden terveydestä. Muista, että myös vihreä tee voi värjätä hampaita vihertävän keltaiseksi suurissa määrin nautittuna.\n2. Pysyttele erossa sokerijuomista\nVirvoitusjuomat, urheilujuomat ja hedelmämehut sisältävät suuria määriä sokeria, jota suun plakkia tuottavat bakteerit käyttävät ravintonaan. Sokeriset juomat ovat myös hapokkaita ja aiheuttavat eroosiota eli kuluttavat hammaskiillettä, paljastaen sen alta kellertävän hammasluun. Mitä enemmän sokerisia juomia kulutat, sitä vaikeampaa syljen on taistella plakkia, reikiintymistä ja hammaskiilteen kulumista vastaan. Hedelmämehut ovat kohtuullisesti kulutettuna terveellisiä, joten jos mielesi tekee makeaa, valitse mieluummin mehu kuin limonadi. Muista kuitenkin, että vesi on paras janojuoma.\nSekä tupakointi että nuuskaaminen värjäävät hampaita ja voivat johtaa plakin ja hammaskiven määrän suurenemiseen. Tupakointi voi myös pahentaa ientulehduksen ja parodontiitin riskiä. Myös mahdollisuus suun tulehtumiseen on tupakoivilla suurempi, ja saattaa vaikuttaa suun parantumiseen leikkauksen tai vaurion jälkeen.\n4. Vähennä napostelua tai vaihda naposteltavia\nNapostelu ei kannata, sillä hampaille tulisi antaa tarpeeksi aikaa aterioiden välissä toipua edellisestä ja kovettaa kiille. Jos kuitenkin tahdot välttämättä syödä välipaloja, vaihda sokeriset karamellit terveellisempiin välipaloihin. Sokeriset naposteltavat aiheuttavat kariesta ja kuluttavat hammaskiillettä. Karamellit voivat myös sisältää väriaineita, jotka voivat värjätä hampaan pintaa. On olemassa myös ruokia ja naposteltavia, jotka ovat hyväksi hampaille. Esimerkiksi kypsytetyn juuston syöminen aterian jälkeen nopeuttaa suun pH:n neutraloitumista ja lisää syljen eritystä, ja lyhentää siten happohyökkäystä.\n5. Varo valmistuotteiden piilosokereita ja piilohappoja\nMonet suomalaisesta ruokapöydästä löytyvät kastikkeet, kuten ketsuppi, majoneesit ja salaatinkastikkeet, sisältävät runsaasti sokeria ja esimerkiksi hapokasta viinietikkaa. Käytä valmiskastikkeita maltilla tai valitse hyllystä ne, joiden sisältö on hampaillesi ja terveydellesi paras. Itse tekemällä voit olla varmin siitä, mitä suuhusi laitat.\n6. Valitse suuvesi hammaslääkärin tai suuhygienistin kanssa\nJotkut suuvesistä voivat sisältää aineita, jotka ruoanjäämien kanssa reagoidessaan voivat värjätä hampaat pintaa. Parhaiten saat varmuuden valitsemalla suuveden ammattilaisen, esimerkiksi suuhygienistin, hammaslääkärin tai apteekkihenkilökunnan suosituksesta.\n7. Muista vihannekset\nOn monia hyviä syitä syödä vihreitä salaatteja, mutta yksi tärkeimmistä on hampaidesi hyvinvointi. Vihreät lehtikasvit suojaavat hammaskiillettä. Parsakaali, pinaatti ja kukkakaali vaikuttavat myös hampaisiin positiivisesti, ja sisältävät paljon hampaille tärkeitä vitamiineja. Myös esimerkiksi mansikat, vaikka voivatkin tartuttaa hampaisiin väliaikaisesti punaista väriä, voivat luontaisten ominaisuuksiensa ansiosta auttaa valkoisemman hymyn saavuttamisessa.\nKuten jo aiemmin on todettu, on vesi vanhin voiteista. Monet väritarhat hampaissa voidaankin ehkäistä yksinkertaisesti juomalla vettä ruoan tai välipalan jälkeen. Vesi parantaa syljen eritystä ja neutralisoi happoja.\n9. Pidä huoli hyvästä suuhygieniasta\nPerustiedolla ja maalaisjärjellä pääsee pitkälle. Pese hampaasi ja hammasvälit kahdesti päivässä hyvällä, pehmeällä hammasharjalla ja fluorihammastahnalla. Odota aina puolesta yhteen tuntiin aterian jälkeen ennen hampaiden harjausta: harjaus heti syömisen jälkeen voi vahingoittaa hampaan kiillettä ja edesauttaa kulumista.\n10. Käy säännöllisesti suuhygienistillä\nHampaiden säännöllinen puhdistus hammaskivestä ja pinnallisista värjäytymistä pitää hampaiden pinnan kauniin, luonnollisen vaaleana. Suuhygienistisi voi myös valkaista hampaasi tarvittaessa, tai antaa sinulle ohjeet ja välineet kotivalkaisuun.


Vanhat hirsiseinät saivat kumppanikseen valkoista koivua ja pintojen suojaksi kirkasta lasia. II-keittiössä ruokapöytä on sijoitettu sopivasti, lähelle kaikkea. Sivupöydän puutaso yhdistää. Ekologisen keittiön periaatteella valmistettujen kalusteiden valinta oli tähän keittiöön varsin luontevaa.\nKoivuovi, M-Living, TP21PSY, Valkoinen


Käyttäjälähtöisen kokeilevan kehittämisen prosessi – LOV ME\nHankkeessa toteuttavan käyttäjälähtöisen kokeilevan kehittämistyön tuloksena syntyy mallinnettuja yksilöiden ja perheiden positiivista mielenterveyttä vahvistavia käytäntöjä, palveluja ja/tai niiden osia.\nKäyttäjälähtöinen kokeilevan kehittämisen prosessi pohjautuu palvelumuotoilu-ajatteluun. Prosessia ohjaa vahvasti toipumisorientaatio; tämä ohjaa niin tavoitteiden asettelua kuin myös työskentelytapaa, joka on yhteiskehittämistä. Käyttäjälähtöisyyttä prosessissa edustavat kokemusasiantuntijat, jotka ovat käyneet läpi mielenterveys- ja päihde-toipumisprosesseja henkilökohtaisesti tai läheisen asemassa. Kokemusasiantuntijat työskentelevät ideoiden sekä toteuttaen ideoista syntyviä kokeiluja yhdessä ammattilaisten kanssa.\nTyöskentelytapa prosessissa on tasa-arvoista, hyvinvointia vahvistavaa, prosessia korostavaa ja luovaa. Kehittämisessä otetaan huomioon jokaisen omat voimavarat ja vahvuudet. Prosessin aikana luodaan mahdollisuuksia kokea onnistumisen ja liittymisen kokemuksia. Yhteinen päämäärä vahvistaa ryhmäprosessia ja auttaa ihmisiä löytämään positiivisen vuorovaikutuksen muotoja.\nHanketyöntekijät eli fasilitoijat pitävät huolta, että prosessin aikana osallistujille mahdollistuvat nämä periaatteet. Fasilitoijat luovat puitteet ja turvallisen rakenteen, jonka siivittäminä kehittäjät voivat käyttää omia vahvuuksiaan, oppia työelämätaitoja ja kokea yhdessä kehittämisen iloa ja onnistumisia.\nKäyttäjälähtöisen kokeilevan kehittämisen prosessi etenee seuraavien vaiheiden kautta: 1. Alkutapaaminen 2. Ideointi 3. Työstäminen 4. Kokeilu 5. Tunnistaminen 6. Mallintaminen 7. Käyttöönotto 8. Levittäminen


Nurmijärvi - Oppilashuolto\nEtusivu\t> Koulut\t> Klaukkalan koulu\t> Oppilashuolto\tTulosta sivu\nKlaukkalan koulun oppilashuoltotyöryhmä\nTyöryhmään kuuluvat rehtori, laaja-alaiset erityisopettajat Taru Ylimäki ja Pirjo Kariluoma, kouluterveydenhoitaja Marja Hyypiö, koulukuraattori Anne Siitonen ja terveyskeskuspsykologi Liisa Jussila sekä tarvittaessa koulun ulkopuolisia toimijoita.\nTyöryhmässä käsitellään yhteisöllisiä asioita. Oppilaskohtaiset asiat käsitellään erillisissä kokoonpanoissa ja niistä ilmoitetaan aina huoltajille.\nMainitut työryhmään kuuluvat henkilöt tavoittaa varmimmin sähköpostilla etunimi.sukunimi(at)nurmijarvi.fi tai Helmi-viestillä.\nKoulukuraattoripalveluiden tavoitteena on tukea oppilaiden selviytymistä koulussa. Toiminta koostuu arvioinnista, ennaltaehkäisystä, neuvonnasta ja tukitoimien etsimisestä. Työtä tehdään yhdessä oppilaiden, vanhempien, koulun ja yhteistyötahojen kanssa. Toiminta on osa oppilashuoltoa.\nKoulukuraattori on koululla pääsääntöisesti tiistaisin, keskiviikkoisin ja parillisen viikon torstaisin. Kuraattori on yhteinen Harjulan ja Uotilan koulujen kanssa.\nKoulukuraattori Anne Siitonen\nPuhelin: 040-317 4989\nSähköposti: anne.siitonen (at) nurmijarvi.fi\nKuraattorin tavoittaa myös Wilman kautta.


Kansainväliset suurmarkkinat 2020. ⛔ Hyvinkään Kansainväliset Suurmarkkinat. 2019-12-03\nKansainväliset suurmarkkinat 2020. Turun Kansainväliset Suurmarkkinat 2019-12-03\nAivan uutena kaupunkina mukaan tulee upeana kesäkaupunkina tunnettu Raasepori. Nyt ei tarvitse lähteä maailmalle, kun kerrankin maailma tulee meidän luoksemme! Suomessa Tikkurila irtisanoo 24 työntekijää ja lomauttaa noin 160 porrastetusti kahdeksi viikoksi. Kansainvälisillä suurmarkkinoilla eri maiden ja maakuntien erikoistuotteet ovat näyttävästi esillä. Perussuomalaiset hallitusneuvotteluista: Vihervasemmistolla on paha tapa kuluttaa veronmaksajan rahaa sekä holhousvaltion paisuttamiseen että omaa imagoa. Suurmarkkinat teatterin ja kirjaston välisellä alueella torstaista sunnuntaihin. Kansainvälisillä Suurmarkkinoilla keskeinen idea on tuoda eri maiden ja maakuntien erikoistuotteet näyttävästi esille niin, että niitä esittelemässä ja myymässä ovat niiden alkuperäiset valmistajat tai tuottajat. Näitä onkin ilmoittautunut mukaan ennätysmäärä, yli 110 kauppiasta 35 eri maasta.\nKansainväliset suurmarkkinat houkuttelivat hurjan yleisömäärän Lahdessa\nKotimaastakin on esillä eri maakuntien erikoisuuksia Karjalaisesta kaupasta Ahvenanmaan herkkuihin. Markkinaviesti-lehti suoritti perinteisen kokosivun ilmoitustilan arvonnan kaikkien niiden tapahtumajärjestäjien kesken, jotka lähettivät vuoden 2019 tietojenkeräyslomakkeensa meille. Kansainväliset suurmarkkinat järjestetään kaupungissa nyt ensimmäisen kerran. Mukana on lukuisia käsityöläisiä eri puolelta maailmaa. Eurovaaliehdokkaita ja kansanedustajia Vantaan Tikkurilan Tikkuraitilla.\nKeski-Uudenmaan suurmarkkinat Maalivalmistaja Tikkurilan yt-neuvottelut ovat päättyneet. Tänään ehtii siis vielä mukaan tunnelmaan Tikkurilan aseman uuden alikulun ja sen uuden valotilataideteoksen valmistumista juhlitaan perjantaina 20. Alueelle on suunnitteilla paljon uusia asuntoja ja liiketiloja Kansainväliset Suurmarkkinat 2019. Vuoden 2019 tuomareiden aktiivisuuskilpailun voittajalla on mahdollisuus osallistua yhteen kansainväliseen kilpailuun liiton kustannuksella. Asiakaslupaus on sana, joka toistuu säätiön… Tori- ja markkinakaupan keskusjärjestö piti sääntömääräisen vuosikokouksensa 24.\nTule käymään asukkaiden työpajapisteellä ja ota kantaa! Kiertue alkaa toukokuun puolivälissä erittäin suosituilla Tampereen Kansainvälisillä Suurmarkkinoilla. Klo 14-15 Espoonlahden eläkeläisten paneeli. Tuomareita pyydetään lähettämään kirjalliset hakemukset liiton toimistoon kirje tai sähköpostiviesti toimisto painonnosto. Nyt ei tarvitse lähteä maailmalle, kun kerrankin maailma tulee meidän luoksemme! Markkinat ovat avoinna satamassa kello 10 — 20, sunnuntaina kello 10 — 18. Kuluvan vuoden alussa perustetun Helsingin tapahtumasäätiön yhtenä tehtävänä on varmistaa, että Helsinki on yhä parempi kumppani tapahtuma-alan toimijoille. Täällä oikeasti viihtyy pidempäänkin, sillä juttu luistaa monilla eri kielillä ja elämyksiä löytyy aivan kaikille vauvasta vaariin.\nKansainväliset suurmarkkinat @ HaparandaTornio Tapahtumakalenteri\nTilaa ruokaa noudettavaksi ravintolasta tai kuljetettuna kotiovellesi Kotkan Kymen suurmarkkinat. Vuonna 2019 kiertue kattaa 17 kaupunkia ja kauppiaita saapuu. Kilpailuihin nimetylle tuomarille voi jättää ostopyyntöjä sopimuksen mukaan. Jättikokoinen hollantilainen kukkakauppa ihastuttaa kauneudellaan ja hämmästyttää edullisilla hinnoillaan. Lisenssejä voi lunastaa koko Olympiadin ajan. Liiton johtokunta päättää valinnoista vuoden 2020 alussa.\nTikkurilan suurmarkkinat, kansainväliset suurmarkkinat tuo yli 100 kauppiasta yli 30 eri maasta herkkuineen\nMarkkinamyyntiä to-la klo 10-20 ja su klo 10-18. Tyytyväisiä olivat niin yleisö kuin kauppiaatkin, sanoo tapahtumavastaava Ari Kallas tiedotteessa. Sitä voisi kutsua tapahtumasäätiön asiakaslupaukseksi. Kiertuekalenteriin palaa myös vuoden tauon jälkeen suuren kysynnän saanut Jyväskylä ja Vantaa. Kauppatorin Kotka-lavan ja alueohjelman kulttuuritarjonta luovat oman lisänsä kansainväliseen merikarnevaaliin. Otamme vastaan tulevien markkinoiden sekä kirpputoripaikkojen varauksia etukäteen, ilmoitathan. Alan arvostusta kohottamassa Tori- ja markkinakaupan keskusjärjestö tekee arvokasta työtä maamme tori- ja markkinaelinkeinon eteen.\nKansainväliset suurmarkkinat käyntiin Lahdessa\nUimahyppyleiri järjestetään viikottain ma-pe klo 10-15. Viime kesänä Kansainväliset Suurmarkkinat olivat maamme kiinnostavin ja suurin kesätapahtuma. Tikkurilan vanhalla torilla klo 10-15 Hämeenlinna, Raatihuoneenkatu 29, klo 16-19. Mukana markkinoilla on myös oikea afrikkalainen kylä eli Wrongtime Village Zimbabvesta. .\nPaljon keskustelua on syntynyt lähes 500 maksuttoman paikan poistumisesta Tikkurilan. Kiertuekalenteriin palaa myös vuoden tauon jälkeen suuren kysynnän saanut Jyväskylä ja Vantaa. Siniset huopikkaat odottivat pääsyä Tikkurilan kirkon kortteliin ehdotetaan. Issuu is a digital publishing platform that makes it simple to publish magazines, catalogs, newspapers, books, and more online. Vaalipaneeli ravintola piilopaikka Hakunilassa klo 14 - 15. Yhteystiedot, kartta ja reittiohjeet, yhteydenottolomake, aukioloajat, palvelut, arvostelut, kuvat, videot ja ilmoitukset Vantaa Black Smoke.\nAivan ainutlaatuinen on myös Kansainvälisten Suurmarkkinoiden tunnelma. Hakaniemen Maalaismarkkinat Keski-uudenmaan suurmarkkinat Tuusula 20. Kysymyksessä on siis pinta-alaltaankin todellisista Suurmarkkinoista. Markkinat järjestettiin torstaista sunnuntaihin Lahden kaupunginteatterin ja -kirjaston tienoilla. Plaza of Delicatess herkkutori tuo veden kielelle Kansainvälisillä Suurmarkkinoilla voi herkutella monin eri tavoin. Luvassa on myös mukavaa tekemistä lapsiperheille.


Pysäköintipojan ökykallis moka – useita luksusautoja murskaksi – Stara\nPysäköintipojan ökykallis moka – useita luksusautoja murskaksi\nNettivideot Ohhoh! Viihdeuutiset 16.4.2012, 19:00 · Stara.fi\nYhdysvalloissa suurimmalla osalla hotelleista on käyttössään pysäköintipalvelu, jossa asiakkaat jättävät autonsa hotellin työntekijän pysäköitäväksi. Nyt eräs pysäköintipoika on aiheuttanut ajovirheellään mittavia vahinkoja Miamissa.\nJalopnik-sivusto kertoi ensimmäisenä, kuinka Epic Hotel -nimisen hotellin edessä on sattunut melkein jo eeppiset mitat saanut moka. Hintavaa Jeep Grand Cherokee -autoa pysäköimässä ollut pysäköintityöntekijä nimittäin menetti auton hallinnan, jonka seurauksena nelivetoinen Jeep päätyi Mini Cooper, Maserati ja Porsche -merkkisten autojen päälle. Kolarissa ei kuitenkaan tullut henkilövahinkoja, Jalopnik-sivusto uutisoi.\nAutoja yhtään tuntevat ymmärtävät varmasti heti, miten hintava reissu tästä voi kyseiselle työntekijälle tulla. Peltirytäkässä mukana olleille autoille kertyy nimittäin hintaa, esimerkiksi Jeepin alle jäänyt Maserati GranTurismo S on jopa 120.000 euron arvoinen ajoneuvo. Porsche, jota epäillään Speedster-retromalliksi, voi olla jopa 152.000 euron arvoinen. Lisäksi mukana oli myös yksi arvokas Bentley. Vielä ei ole selvää, miksi Jeep lähti kuljettajan hallinnasta. Liian korkean tilannenopeuden epäillään liittyneen tapaturmaan.


Metsästyksellä ja kalastuksella – erätaloudella – on suuri merkitys Suomen historiassa, sillä maamme lienee aikoinaan asutettu erätalouden tarjoaman hyvinvoinnin takia. Karu mutta puhdas luonto ja laajat erämaat tarjosivat silloin toimeentulon perustan.\nMetsästyksen käsite ja rooli ovat tietenkin muuttuneet noista ajoista, mutta sen tuottama hyvinvointi on edelleen konkreettinen osa suomalaista, moniarvoista elämänmuotoa. Se tarjoaa herkullista riistaruokaa, virkistystä ja liikunnallisia hyötyjä. Myös metsästäjien luonnon hoitamiseksi tekemä työ on arvokas palvelus ympäristölle ja yhteiskunnalle.\nSuomalaiseen riistatalouteen kuuluvat oleellisesti hyvät tiedot riistakannoista ja -saaliista. Työnjako tiedon tuottamisessa on selkeä: metsästäjät toteuttavat vakioituja riistalaskentamuotoja talkoilla, kun taas Luonnonvarakeskuksen tutkijat vastaavat aineiston tieteellisestä käsittelystä.\nSuomalainen riistatalous perustuu tutkittuun tietoon, ja riistaan liittyvät hallintopäätökset voidaan tehdä laajan ja ajantasaisen tutkimustiedon perusteella. Suomalainen riistatieto antaa hyvät mahdollisuudet hallittuun, kestävään metsästykseen.\nOsa suomalaista riistataloutta ovat riistalajien hoitosuunnitelmat, jotka laaditaan Suomen riistakeskuksessa maa- ja metsätalousministeriön ohjauksessa. Ne muodostetaan laajan osallistamisen kautta ja käsitellään osana yhteiskunnan päätöksentekoa, jotta ne vastaisivat moniarvoisen yhteiskunnan käsitystä riistaeläinkantojen hyvästä hoidosta.\nRiistan aiheuttamien vahinkojen torjunta on riistatalouden yksi osa-alue. Esimerkiksi hirvieläimet aiheuttavat vahinkoja maa- ja metsätaloudelle ja liikenteelle. Maa- ja metsätalousvahingot korvataan maanomistajille metsästäjiltä kerättyjen pyyntilupamaksujen kautta. Lisäksi Suomen riistakeskus auttaa maanomistajia vahinkojen ennaltaehkäisyssä.


Camilla Kjerin – Graniitti\nTiesithän että meiltä saa laajalti palveluita? Tarjoamme kokeneita asiantuntijoita muun muassa projektinhallintaan, ketterän kehityksen avainrooleihin, kilpailutuksiin, muutosjohtamiseen, palvelu- ja liiketoimintamuotoiluun sekä laadunvarmistukseen. Uusia Graniittilaisia Tervetuloa Toni ja Virpi! Onko teillä alkamassa projekti tai hanke, johon ei löydy tekijää omasta organisaatiosta? Ole yhteydessä, me etsimme tarvittavan osaamisen juuri teidän tarpeisiin. Palvelemme Lue lisää…\nCamilla Kjerin, 2 vuotta 1 vuosi sitten\nOnko teillä alkamassa projekti tai hanke, johon ei löydy resursseja omasta organisaatiosta? Ole yhteydessä, me etsimme tarvittavan osaamisen juuri teidän tarpeisiin. Graniitti Services – LinkedIn Graniitti Services tarjoaa kokeneita konsultteja hanke- ja projektijohtamiseen, toimittajien ja hankkeiden arviointiin, laadunvarmistukseen sekä projektitoimiston johtamiseen. Konsulteillamme on laaja kokemus useilta eri toimialoilta.\nUusia Graniittilaisia Tervetuloa Mikko ja Janne! Projektikolmio, miltä se näyttää tänä päivänä? Hinta, laajuus ja aikataulu ovat edelleen ohjaavia tekijöitä, mutta maailma muuttuu nopeammalla syklillä kuin ennen ja muutosta ja kehitystä tehdessä on ainakin osittain huomioitava eri lainalaisuudet kuin ennen. Miten olette teidän organisaatiossanne kokeneet, että projektien ja muutoksenhallinta on Lue lisää…\nUutena palveluna laadunvarmistus Kilpailutuksen kumppanina Graniitti Services Uusia Graniittilaisia Tervetuloa Päivi ja Tommi! Graniitti Services kumppanina kilpailutuksessa Uusien palveluiden rakentaminen tai olemassa olevien prosessien merkittävät muutokset tarkoittavat yleensä hankkeen tai projektin perustamista. Jo ennen sitä matka alkaa liiketoiminnan tarpeiden tunnistamisella, tavoitteiden asettamisella ja tarjouskilpailulla. Matkan varrella on useita kohtia missä Lue lisää…\nCamilla Kjerin, 3 vuotta 1 vuosi sitten\nUusi Graniittilainen ja ajatuksia toimittajanhallinnasta Vuosi on lähtenyt Graniitilla vauhdikkaasti liikkeelle. Onko teillä alkamassa projekti tai hanke, johon ei löydy resursseja omasta organisaatiosta? Ole yhteydessä, me etsimme tarvittavan osaamisen juuri teidän tarpeisiin. Graniitti Services Toimittajanhallinta ja blame game. Priorisoidaanko teillä tekemistä aidosti? Aikataulut ei pidä, sisältö ei ollutkaan mitä piti. Lue lisää…\nCamilla Kjerin, 3 vuotta 10 kuukautta sitten


Syke sai useita ilmoituksia sinivihreästä jäästä Suomenlahdella – varmistui sinileväksi - ESS.fi\nLevä pystyy muodostamaan massaesiintymiä myös viileässä vedessä ja jopa jään alla. LEHTIKUVA / HANDOUT / SEPPO KNUUTTILA / SYKE\n– Kuolevista sinilevä- eli syanobakteerisoluista vapautuva yhteyttämispigmentti, fykosyaniini, voi värjätä vettä, rantaa ja jäätä turkoosin sinertäväksi. Parempikuntoiset sinileväsolut ovat vielä väriltään vihreitä. Lumisade on jo todennäköisesti peittänyt alleen valtaosan jäärailoissa alkuviikosta hyvin näkyvillä olleista sinileväesiintymistä, tutkija Sirpa Lehtinen Sykestä sanoo tiedotteessa.\nYmpäristö Tiede Teknologia Merentutkimus Human interest


Keskeneräinen: Seisovassa pöydässä\nLähettänyt Ilona / Keskeneräinen klo keskiviikkona, joulukuuta 09, 2015\nKiki 9. joulukuuta 2015 klo 12.57\nTsih. Mutta hei, ihana konttaaja! :)\nIlona / Keskeneräinen 10. joulukuuta 2015 klo 11.24\nJa hän oli kuin tilaustuote -Kohti rantakuntoa tammikuu 2016 :D\nSiis oikeestihan se rantakunto on korvien välissä..mutta nää vauvat tuppaa pistämään elämän aina sen verran aktiiviseksi, että se on -1kg viikossa aina ;)\nMaru 9. joulukuuta 2015 klo 13.28\nMeillä on kanssa täällä hampaita kitisevä konttailija.. ja pari muutan leipuria. Tulis ees lunta.\nMut hei, kiva uusi kuvakulma teidän keittiöstä! Tsemppiä! :)\nIlona / Keskeneräinen 10. joulukuuta 2015 klo 11.35\nHei vauvanikävaihe-samiksia ollaan :D\nMä oon päivitellyt just, kuin kätevää tää lumettomuus on. Birkenstockeilla tepsuttelen vaan ulos vauvaa vaunupäikkäreille laittamaan.\nNo ihan oikeesti, onhan toi harmaus aika ankeeta, mutta näillä mennään.\n//Terhi 9. joulukuuta 2015 klo 18.27\nIlona / Keskeneräinen 10. joulukuuta 2015 klo 11.37\nKiitos. Vaikka tän ei ollut tarkoitus olla mikään valitusvirsi. Olen nimittäin erityytyväinen tilanteeseen ja tykkäilen tosissani!\nUnknown 10. joulukuuta 2015 klo 11.41\nTsemii! Aina välillä "erehdyn" haaveilemaan samaisesta, ihanasta, leppoisantuntuisesta, helposta (jep, olet saanut kuulostamaan tämän niiiiiiiiiiiin helpolta :D ), mukavasta ja kotoisasta työstä, kun mitä sinä teet ja herään kuitenkin tähän pikkuiseen omaan todellisuuteeni: neiti 7kk ei nuku 1-2 tuntia pidempään E D E L L E E N K Ä Ä N öisin, päivällä ehken yhteensä n.3h, joten nopsaan ne varavauvahaaveet karisee..Onneks unikouluope tulee ensiviikolla. Ehkä tulevaisuudessa on tarjolla pidempiä yöunia. Kaikille.\nEikä tää nyt periaatteessa liittyny tähän postaukseen millään, jaksoin vaan ihmeellisesti tulla koneelle niin jotain piti lätistä :D\nIlona / Keskeneräinen 10. joulukuuta 2015 klo 12.04\nHei lohdutuksen sananen, en mäkään olis IKINÄ aloittanut tätä hommaa silloin, kun oma poika oli pieni. Ei mun huomio olis jaksanut jakautua muuhun.\nMutta nyt elämä on leppoisaa, koska poika ja teini ovat omatoimisia ja yhteistyö heidän kanssaan toimii, joten he eivät tuo arkeen rasitusta.\nVoi mä niin muistan ton ajan.. mä sinnittelin oman pojan kanssa 10kk ikään asti, kunnes tajusin, että nyt on pakko tulla muutos ja pidin unikoulun.\nOletko lukenut muuten tätä postausta\nKurkkaa ihmeessä, jos olis jotain neuvoja, joita et vielä ole lukenut.\nIhan hirmusti tsemppiä ja voimia sinne. Kyllä se kohta helpottaa (sitten kun se unikoulu) ja sitten elämä alkaa hymyillä vähän eri tavalla♡. Väsymys on pahinta :(\nUnknown 11. joulukuuta 2015 klo 9.36\nAh, siis tuolta olenkin sen joskus aikoinani lukenut! Hämärä muistikuva pyöri päässä ja jotain tuohon tapaan olenkin koulua jo pitänyt :) Eli V siirty omaan sänkyyn koko yöksi. Siinä meni viikko, joten seuraava erä otetaan kohta ja toivotaan, että sekä tutti (ei käytä päivällä eikä päiväunilla), että heräilyt katoais/jäis ees kahteen kertaan. Ei paljoa huvittanu (jaksanu) viikkoa pidempään valvoa..Noh, positiivista tuokin! Eikä kahteen yöhön olla syöty kertaakaan, hups vaan! Olin vissii niin väsy, että nukahdin ennen kyseistä toimenpidettä ( tähän epätoivoäitinhönöhysteerinauruhymiö )\nOnneksi eilen sain myös äärimmäisen positiivisia ja hyviä uutisia, joten toivottavasti vuoden kestänyt stressi ja suru alkaa helpottamaan ja kykene olemaan levollisin mielin <3 Ehkä ne unet siitä helpottuu :)\nps. vauvat on siltiki ihania <3\nIlona / Keskeneräinen 11. joulukuuta 2015 klo 10.47\nKyllä se tutti jää jos niin päätät ;)\nLapsi on oppivainen.\nKoko onnistuneen unikoulun pointti on se, että sä päätät raamit ja pysyt niissä.\n..hei mä voin opastaa tai jatkaa messengerissä lisää jos haluut :)\nUnikouluopastus tai unikoulujen pitäminen niitä tarvitseville olis niin yks mun kutsumusammatti. Ei ole yks eikä kaks bloggaajaa, joille olen sähköpostin välityksellä pitänyt unikouluopastusta :D ja lukuisille kavereille fb.n mesen välityksellä on opastettu ja tsempattu.\nTerkut vaan kaikille nykyään hyvin nukkuvien lasten vanhemmille sinne!\nAnonyymi 15. joulukuuta 2015 klo 12.52\nHei ihan mielenkiinnosta kysyn, kun juuri pidän unikoulua 10-kuiselle vauvallemme, että mites sitten unikoulun jälkeen, kun tulee vaiheita, että lapsi on sairas tai valvoo esim. hampaiden takia. Pitäisikö silloin myös pitää sama linja eli kättä vain vauvan masulla eikä nostaa syliin? Meillä kun ei ole koskaan huolittu tuttia niin sitäkään ei voi tarjota.\nIlona / Keskeneräinen 16. joulukuuta 2015 klo 17.29\nAinahan voi tosiaan unikoulun jälkeen tulla kaikenlaista, joka vaikuttaa lapsen nukkumiseen.\nRiippuu varmasti aina lapsesta ja tapauksesta.. unikoulun ideahan on, että lapsi oppii kesken yötä herättyään/havahduttuaan nukahtamaan uudelleen itsekseen ilman apuja. Voi siis hyvinkin olla, että kerran "koulutettu" lapsesi nukkuu ilman "häiriöitä" kipeänäkin. Tai jos lapsi herää ja tarvitsee esim särkylääkettä, hän voi nukahtaa hyvinkin sopuisasti lääkkeen annon jälkeen uudelleen tai hengailla sängyssään rauhassa hereillä, kunnes saa unen. Lapsihan tietää silloin, että on yö ja yöllä nukutaan ja lapsella on kyky nukahtaa itsekseen ilman maitoa/tuttia/silittelyä/laulamista..mikä ikinä uniassosiaatio onkaan aikaisemmin ollut.\nMikäli unikoulutettu lapsi tai kouluttaja (ai kun käytän kivoja termejä..tähän olis sopinut myös "vanhempi") kuitenkin lapsen kipeyden tms iskiessä unohtaa opitut konstit tai poikkeaa väliaikaisesti siitä, miten iltaisin tai öisin on totuttu tekemään ei hätä ole tämän näköinen. Vanhat opit muistuvat varmasti yhtä nopeasti mieleen, kuin ovat sieltä kadonneetkin.. eli eiköhän yhden yön kestävä unikoulu sitten kun tilanne ja lapsen vointi on normalisoitunut, palauta hommat taas muistiin.\nOliko tarpeeksi epäselvästi selitetty ;)\nPähkinänkuoressa : Lapset ja tilanteet ovat yksilöitä. Lapset oppivat hurjan nopeasti niin hyvässä kuin pahassa. Aina voi pitää uuden miniunikoulun.\nAnonyymi 17. joulukuuta 2015 klo 13.21\nJoo näinhän se on! Millään en vaan haluaisi enää uudelleen läpikäydä tätä unikoulutusta, mutta saattaahan se vielä eteen tulla. Viime yön lapsemme nukkui 21-6 putkeen! Jee! Tähän tuuletus! Ensimmäistä kertaa kymmeneen kuukauteen yli kolme tuntia putkeen, yleensä nukkunut puolesta tunnista tuntiin pätkissä kaikki yöt, että alan olla pikkuisen väsynyt itsekin, pakko yrittää jotain... Jospa se tästä joskus... Esikoisen kanssa ei tarvinnut tällaista "koulutusta" tehdä, kun luopui itsestään maidosta öisin 9-kuukauden iässä, vaikka huonosti nukkui hänkin, ei tosin ihan näin huonosti. Mutta siis kiitos vastauksesta!\nPaula 11. joulukuuta 2015 klo 10.26\nKaunis rauhallinen keittiö ja pöydällä ihanat pulleat kädet <3\nTosin tiedän kuinka rauhallinenkin keittiö pääsee kunnolla oikeuksiinsa vasta kun lapset tuulineen sen valtaa. Ja kuinka hyvä niin, sitä vartenkin keittiöt on! Meillä on kolme biologista lasta ja 1 pysyvästi sijoitettu(lähisijoitettu) lapsukainen. Tammikuussa aloitamme pride-valmennuksen ja sen jälkeen voidaan toivottavasti avata ovi muillekin pikkusydämille :)\nTämä blogisi on hirvittävän tsemppaava ja innostava unelmani suhteen, vaikka tiedän kyllä täysin mitä kaikkea tuleva voi sisällään pitää. Mutta avoimin mielin, ja sydämin, ja huumorinkukkaa kastellen :)\nVoimia ja iloa viikonloppuun <3\nIlona / Keskeneräinen 11. joulukuuta 2015 klo 10.55\nKiitos. Tuossa tuvassa tulee kyllä vietettyä melkein kaikki hereilläoloaika kotona..joten sopiikin olla sellainen, että viihtyy.\nOi, olette uuden edessä. Oletteko harkinneet lyhytaikaisia (nk. Kriisiperhe) vai pitkäaikaissijoitettuja teille kun valmennus on käyty?\nKiitos ihanista sanoista. Huumoria on hyvä pitää yllä, se auttaa monissa kiperissä tilanteissa ja elämän vaiheissa. (Mulla on muuten tässä blogissa jos lukee täysversiona tietokoneelta, tuossa oikealla sivupalkissa "tunnisteita". Siellä on juurikin tunniste "älä ota sitä vakavasti", puolustukseksi, ettei anonyymit hyökkäisi kimppuuni kun kirjoittelen toisinaan tekstejä pilke silmäkulmassa :)\nPaula 11. joulukuuta 2015 klo 14.48\nNii-in,vaikea ymmärtää kuka pystyy elämään ilman sitä pilkettä?? Lapset varsinkin rakastaa huumorilla höystettyjä hetkiä eikä se silti mitenkään poissulje herkkyyttä ja vaikeiden hetkien kohtaamista. Siksi juuri taidankin olla koukuttunut teksteihisi,ne tavottaa mut :)\nTällä hetkellä ajatuksissa on ainakin ensin kriisiperheenä toimiminen,kuopuksemme on 3-vuotias ja isot pojat 13 ja keskimmäinen 8. Vähän joka lähtöön siis tyyppiä :) mutta eipä sitä tiedä miten asiat tykkää sitten mennä :)\nIlona / Keskeneräinen 16. joulukuuta 2015 klo 17.06\nMä kyllä aina liputan sen puolesta, että sijaisvanhemmuus-jutuissa koittaisi ensin vastaanottoperheenä (nk. kriisiperheenä) toimimista.. ja kun vähän näkee mitä homma pitää sisällään, voi miettiä olisiko meidän perheestä ottamaan lapsi pitkäaikaiseen sijoitukseen.\nNäin ei tule niin ikään ostettua sikaa säkissä ;)


Oppaat - Sivu 2 - Yrittajat.fi\nTeimme tämän oppaan kertoaksemme, että sinun ei tarvitse sinnitellä kaiken keskellä yksin. Selviämme parhaiten ja varmimmin yhdessä! Tässä oppaassa keskitymme…\nIPR tarkoittaa aineettoman omaisuuden oikeuksia, eli englanniksi intellectual property rights. IPR-asioista on hyvä tietää perusteet jo ennen yrityksen perustamista. Tämän…\nKuinka tunnistat ja torjut yleisimmät huijaukset? Varsinkin yrityksen juuri perustanut tai ostanut voi joutua varsinaisen huijausrumban kohteeksi.Kerromme myös TEE NÄIN -vinkit, eli…\nYrittäjän ilmasto-oppaassa esittelemme yksinkertaisia keinoja, joilla voit torjua ilmastonmuutosta yritystoiminnassasi. Valitse esimerkiksi 10 asiaa, joihin voit sitoutua seuraavien kuukausien aikana.…\nTulorekisteri muutti käytäntöjä, mutta toi hyötyä niin palkkojen ilmoittajalle, viranomaisille kuin tulonsaajallekin. Tulorekisteri vähentää palkkatiedon moninkertaista ilmoittamista viranomaisille, kun eri viranomaiset poimivat…\nMitä yrittäjän tulee tietää GDPR-asioista? Yrittäjän tietosuojaopas avaa asiat konkreettisesti. Oppaasta saat myös käytännön toimintaohjeet. EU:n uusi tietosuoja-asetus tuli voimaan toukokuussa…\n6.7.2021 klo 10:22\nOppaassa kerromme 10 askelta verkkosivujen rakentamiseenKuinka aloittaa verkkosivujen rakentaminen? Mitä tarvitaan? Mitä ottaa huomioon? Verkkosivujen analytiikkaKuinka Google Analytics otetaan käyttöön…\nHaluatko kasvattaa myyntiä, kertoa tarjouksista tai esitellä yrityksesi tarinan? Ostamalla julkaisulle Facebook-mainontaa tavoitat minkä tahansa haluamasi kohderyhmän. Ostamiseen tarvitset luottokortin.…\nJulkisissa hankinnoissa on tarjolla kauppaa vuodessa arviolta noin 35 miljardin euron edestä Suomessa. Opas on tarkoitettu yrittäjälle ja yrityksille, joka on…


Leijonat kiinnostaa suomalaisia – hurjat katsojaluvut | Sportti.com\nLeijonat kiinnostaa suomalaisia – hurjat katsojaluvut\n14.05.2022 - 15:39:00\nKarnevaalitunnelma palasi kansainvälisiin jääkiekkoturnauksiin lähes kolmen vuoden tauon jälkeen, kun yleisörajoitteet on kahden vuoden koronapandemian jälkeen poistettu MM-kisoista. Tampereen Nokia-areenalla olikin heti avauspäivänä sen kuuluisan suuren urheilujuhlan tuntua.\nLeijonien 5-0 -voittoon päättynyt Norja-ottelu oli tietysti loppuunmyyty. Peli kiinnosti Suomessa paljon, sillä MTV:n tiedotteen mukaan ottelun tv-lähetystä seurasi yli 2,1 miljoonaa suomalaista. Keskikatsojamäärä MTV3 ja C More Sport 1 -kanavilla oli yhteensä 1,28 miljoonaa.’\nJääkiekon MM-kisojen katsojalukuihin yltää Suomessa urheilutapahtumista vain talviolympiakisat. Viime kesänä jalkapallon EM-kisojen Tanska-Suomi -ottelua seurasi tv:stä suunnilleen saman verran suomalaisia kuin jääkiekon Norja-ottelua perjantaina, mutta jääkiekon MM- ja olympiafinaalin lukuihin EM-kisojen katsojamäärät eivät yltäneet.\nMTV lähettää jääkiekon MM-kisoja kanavillaan vielä ensi vuonna. Sen jälkeen tv-oikeudet siirtyvät Viasatille.\nLue myös: Kaksi mahtuu vielä – nämä NHL-vahvistukset Leijonat haluaa Tampereelle


Mistä on prolaiset tehty? | Ammattiliitto Pro\nMistä on prolaiset tehty?\nPron jäsen asuu kaupunkitaajamassa, tyypillisimmin Uudellamaalla, yhdessä puolison ja yhden kotona asuvan lapsen kanssa. Prolainen työskentelee asiantuntijatehtävissä vakituisessa työsuhteessa ja kuuluu omasta mielestään keskiluokkaan.\nJulkaistu 21.01.2013 klo 07:50\nProlaisen työelämä numeroina\nProlainen sairastaa vuodessa 12 päivää, mutta on sairaana töissä niistä lähes neljä päivää.\nProlainen työmatkailee 9,5 päivää vuodessa – 1,5 päivää ulkomailla ja 8 päivää kotimaassa.\nKolmella viidestä prolaisesta on luottamusmies työpaikalla.\nVuonna 2011 liukuvaa työaikaa käytti kaksi kolmasosaa jäsenistä. Joustovapaita ja tilapäistä lomaa käytti joka kuudes. Opintovapaata hyödynsi muutama prosentti. Vuorotteluvapaata käytti 771 jäsentä, vuoden 2012 luku tulee olemaan suurempi.\nEsimiehinä työskentelee miehistä 38 prosenttia, naisista vain 8 prosenttia.\nAmmatissa Pro -lehti/Natasha Petrell\nAmmattiliitto Prohon kuuluu noin 130 000 jäsentä: nuoria ja vanhoja, miehiä ja naisia, työllisiä, työttömiä ja perhevapailla olevia, opiskelijoita ja senioreja. Liiton tekemät arvo- ja työmarkkinatutkimukset kertovat, millaisia olemme.\nToimihenkilöistä 70 prosenttia tekee päivätöitä vakinaisessa työsuhteessa. Tyypillisin työntekopaikka on toimisto tai vastaava sisätila. Prolaisia on noin 10 000:n eri työnantajan palveluksessa.\nProlaiset hoitavat työasioita ja lukevat sähköposteja myös korvatun työajan ulkopuolella. Tutkija Petri Palmu Prosta kertoo, että harmaata ylityötä kertyy keskimäärin puoli tuntia viikossa.\n– Se tekee yhteensä noin kaksi miljoonaa ilmaista työtuntia vuodessa eli noin 1 100 henkilötyövuotta, Palmu lisää.\nTyöpäivät ovat kiireisiä.\n– Monen työssä on vähän lepotaukoja mutta paljon työsuoritteita aikaa kohden, Palmu jatkaa.\nTyö on usein paikallaan pysyvää istumatyötä ja se sisältää paljon samanlaisena toistuvia tehtäviä.\n– Tosin rutiinityötkin vaativat korkeaa koulutustasoa.\nRuumiillista voimaa ja kestävyyttä toimihenkilöt puolestaan tarvitsevat melko vähän. Työkyvyn kannalta olisi kuitenkin edullista, jos työ sisältäisi edes vähän ruumiillista liikuntaa.\n– Toiminnan kehittämiseen ja innovointiin jää monen toimihenkilön ajasta vain pieni osa, tai näihin asioihin ei edes anneta mahdollisuutta vaikuttaa.\nProlaisten tyytyväisyys omaan työhönsä on haaleaa. Työtyytyväisyys oli keskimäärin 60 prosenttia ihannetilasta, joka olisi sata prosenttia. Myös työelämää koskevat odotukset ovat synkeitä. Prolaisista 77 prosenttia pitää suomalaisen työn ja työpaikkojen siirtymistä ulkomaille uhkana Suomelle. Lähes yhtä moni pitää myös suomalaisten yritysten siirtymistä ulkomaiseen omistukseen uhkana.\nProlainen jumppaa ja opiskelee\nKaksi kolmesta hyödyntää työnantajan tarjoamia liikuntaseteleitä, liikuntatiloja tai muuta fyysisen kunnon tukemista.\nPuhelinetu on joka toisella ja lounas- tai ruokaetu 40 prosentilla. Työsuhdefillari on eduista vähiten käytössä.\nToimihenkilöt kouluttautuvat ahkerasti. Tutkimusvuonna 2011 he käyttivät opiskeluun yli viisi päivää vuodessa. Työnantajan maksamaa koulutusta prolainen mies sai keskimäärin kolme päivää vuodessa, nainen vain 2,3 päivää. Muut koulutuspäivät sai toimihenkilö maksaa itse. Joka neljäs toimihenkilö ei saanut yhtään työnantajan kustantamaa koulutuspäivää vuoden 2011 aikana.\nPron työmarkkinatutkimuksen mukaan työnantaja kouluttaa nuoria esimiehiä ja miehiä enemmän kuin muita. Eniten koulutusta saavat esimiehet finanssi-, energia- ja kiinteistöpalvelualoilla sekä kuljetuksessa ja logistiikassa.\n– Yksityissektorin työnantajat panostavat miesten kouluttamiseen reilusti naisia enemmän varsinkin kolmekymppisten ikäryhmässä, Petri Palmu kertoo.\nAmmatissa Pro -lehden yhdeksänosaisessa juttusarjassa kuljetaan aikamatka prolaisen opiskeluajasta eläkkeelle asti. Sarjan ensimmäinen osa on julkaistu tammikuun numerossa 1/2013 ja se kertoo, mitä koko porukasta tiedetään.


Vuoden 2021 hallituksen esittely - Yrittajat.fi\nVuoden 2021 hallituksen esittely\n7.6.2021 klo 17:10\nVuosi 2021 on ollut meille kaikille poikkeuksellista aikaa. Nyt vihdoin kokoontumisrajoitukset alkavat hellittää, joten on aika esitellä hallitus hieman tarkemmin – näin tapahtumissa on helpompaa nykäistä hihasta ja kertoa toiveista.\nJyväskylän Yrittäjien hallitus on jaettu kolmeen työryhmään joiden toimintaa ohjaavat varapuheenjohtajat. Koko toimintaa koordinoi hallituksen puheenjohtaja.\nKysyimme hallituksen jäseniltä muutaman kysymyksen, joiden vastaukset valottavat hieman kunkin taustaa.\nJari Parkkisenniemi, hallituksen puheenjohtaja\nMiksi lähdit yrittäjäksi?: Yrittäjänä pystyn toteuttamaan niita ammatillisia tavoitteita vapaammin, mitä olen itselleni asettanut. Samalla syntyy vapaus toimia ja auttaa laaja-alaisesti asiakkaita.\nMikä on lempiasiasi yrittäjyydessä?: Vapaus ja vastuu.\nMitä yrittäjyys on opettanut?: Yrittäjyys on opettanut itsestäni paljon sekä antanut mahdollisuuden oppia monelta eri toimialalta monipuolisesti liiketoimintaan liittyviäerityisiä piirteitä.\nMitä haluaisit sanoa jollekulle, joka haaveilee yrittäjyydestä?: Yrittäjyys on matka joka antaa ja mahdollistaa paljon. Kanssayrittäjät muodostavat erittäin tärkeän verkoston, josta kannattaa pitää kiinni. Apua ja ajatuksia tulee tarvitsemaan yrittäjyyden mielenkiintoisella matkalla.\nMiksi liityit Jyväskylän Yrittäjiin?: Olen ollut jäsenenä eri yritysten kautta. Liittymisen syynä on ollut verkostot sekä kaikki ne yrittäjäjärjestön edut.\nMiksi lähdit hallitukseen mukaan?: Halusin olla mukana vaikuttamassa yhdistyksen kautta, osana Suomen Yrittäjiä, yrittäjyyden edellytyksiin sekä ajaa yrittäjien etua.\nJos olisit biisi, mikä olisit: Köyhat yhtyeen biisi Mies. Harvinaisuus, joka löytyy ilmeisesti vielä yhdeltä Minidisc-nauhoitteelta 🙂\nViestintä ja kaupunkivaikuttaminen\nTyöryhmä suunnittelee ja toteuttaa yhdistyksen viestintää ja sitä kautta edistää yhdistyksen jäsenten ja hallituksen välistä vuorovaikutusta. Tärkeänä tehtävänä on kehittää viestintää ja yhteistyötä myös yhdistyksen sidosryhmän kanssa. Hyvin toteutetun viestinnän tavoitteena on saada jäsenyritysten ääni laajasti ja monipuolisesti kuuluviin. Työryhmän tehtävänä on myös osallistua kaupunkivaikuttamiseen sekä edistää jäsenistön edunvalvontaa.\nAnu Laasanen, varapuheenjohtaja\nMiksi lähdit yrittäjäksi?: Vuoden 2017 lopussa tein päätöksen sanoutua irti vakituisesta työpaikasta ja ryhtyä henkilöstöpalvelualan yrittäjäksi. Työllistämistyötä olin ennen sitä tehnyt vuodesta 2003 alkaen – säätiöissä ja julkisella puolella. Halusin jatkaa samalla alalla, mutta yrittäjänä. Kun ennen etsin työttömille työtä, nyt etsimme työlle tekijää. Rakastan tätä työtä, koska autamme sekä yrittäjiä että työnhakijoita.\nMikä on lempiasiasi yrittäjyydessä?: Vapaus ja vastuu! Vapaus päättää, vapaus kehittää, vapaus käyttää oma aikaa. Vastuu kannattavasta toiminnasta, vastuu yrityksen kehittymisestä, vastuu omasta ja työntekijöiden toimeentulosta.\nMitä yrittäjyys on opettanut?: Nämä vuodet yrittäjänä on opettanut että yrittäjyys on mun juttu! Hetkeäkään en vaihtaisi pois, vaikka nyt koronan myötä on ollut haastaviakin aikoja.\nMitä haluaisit sanoa jollekulle, joka haaveilee yrittäjyydestä?: Älä jää haaveilemaan – tee se! Et tule katumaan!\nMiksi liityit Jyväskylän Yrittäjiin?: Yrittäjäjärjestön tekemisiä ja tilaisuuksia olen seurannut jo pitkään. Jopa silloin kun olin töissä julkisella puolella. Kauniina päivänä Anni toimistolta soitti ja ehdotti, että liittyisimme yrittäjäjärjestöön. Ei tarvinnut kauan miettiä.\nMiksi lähdit hallitukseen?: Myös hallitukseen liittymistä minulle ehdotettiin. Sitäkään ei tarvinnut kauan miettiä, sillä tykkään vaikuttamisesta ja minusta on tärkeää kehittää ja viedä eteenpäin Jyväskylän Yrittäjien asioita.\nJos olisit joku biisi, mikä olisit?: Tuure Kilpeläinen – Ajatuksen voima\nMiksi lähdit yrittäjäksi?: Halu luoda jotain omaa vei mennessään. Olen aina ollut itsenäinen ja oma-aloitteinen, joten yrittäjyys oli toisaalta hyvin luonteva valinta.\nMikä on lempiasiasi yrittäjyydessä?: Mahdollisuus vastata omista aikatauluista helpottaa arkea. Kunnianhimoisena ihmisenä nautin myös siitä, että vain taivas on rajana!\nMitä yrittäjyys on opettanut?: Montakin asiaa. Sen, että pystyn antamaan yrittäjänä todella paljon asiakkaille ja luomaan heille arvokkaita asioita. Mutta myös sen, että ihmisen jaksaminen on rajallista ja itsestään täytyy pitää huolta!\nMitä haluaisit sanoa jollekulle, joka haaveilee yrittäjyydestä?: Just do it! Ammatillisesti yrittäjäksi lähteminen oli elämäni paras päätös, enkä voisi olla enempää oikeassa työssä. Minulla ei ollut erityistä kokemusta yrittämisestä, tai edes siltä alalta, minne lähdin. Seuraa intohimoasi, loput tulee perässä.\nMiksi liityit Jyväskylän Yrittäjiin?: Kuulin yrittäjäverkostosta yhdistyksestä, jossa jaetaan vertaistukea, järjestetään mukavia tapahtumia ja yrittäjille tarjotaan etuja. Kerrankin näin päin, heh! Liityin suosittelun perusteella.\nMiksi lähdit hallitukseen mukaan?: Minua houkuteltiin mukaan tuomaan tuoretta näkökulmaa asioihin. Parhaani sen kanssa teen, mitä vaan arjesta ehtii. Mukavaa hallitushommissa on se, että omista kiireistä huolimatta muut hallituksen jäsenet tsemppaavat ja ymmärtävät yrittäjän elämäntilanteen.\nJos olisit joku biisi, mikä olisit?: Yeboyah – Just se. Räppi on mun lempigenre ja Yeboyah lempiartisteja!\nMiksi lähdit yrittäjäksi?: Mulla on tapana pitää montaa rautaa kerralla ahjossa. Koko ajan pitää olla haastetta ja säpinää. Kehittymisen, uuden oppimisen ja kasvamisen halu.\nMikä on lempiasiasi yrittäjyydessä?: Vapaus ja vastuu. Saa itse tehdä päätökset ja tuntea tulokset.\nMitä yrittäjyys on opettanut?: Asiat eivät ole ihmistä isompia. Ongelmista selvitään, jos ei itse niin verkoston avustuksella.\nMitä haluaisit sanoa jollekulle, joka haaveilee yrittäjyydestä?: Haaveista hienoimpia. Mutta muistettava vastuullisuus kaikessa tekemisessä. Apua on huomattava pyytää ajoissa, jos tuntuu ettei jossain kohtaa selviä yksin.\nMiksi liityit Jyväskylän Yrittäjiin?: Halu vaikuttaa, saada tietoa ja tutustua seudun muihin yrittäjiin. Verkostoitumistapa heti yritykseni taipaleen alussa.\nMiksi lähdit hallitukseen mukaan?: Monessa yhdistyksessä hallituksessa mukana olleena ajattelin, että jospa voisin jotenkin olla hyödyksi tässäkin.\nJos olisit joku biisi, mikä olisit?: Jänöjussin mäenlasku\nMiksi lähdit yrittäjäksi?: Halu toteuttaa omia ajatuksia ja ideoita.\nMikä on lempiasiasi yrittäjyydessä?: Uusiin ihmisiin tutustuminen ja uudet jännittävät tilanteet.\nMitä yrittäjyys on opettanut?: Aina ja kaikkialla on mahdollisuuksia – malttia on olla innostumatta niistä kaikista.\nMitä haluaisit sanoa jollekulle, joka haaveilee yrittäjyydestä?: Jokainen yrittäjä määrittelee itse oman yrittäjyytensä tavoitteet ja onnistumisen mittarit – pyri tekemään omasta yrittäjyydestäsi sellainen, että olet siihen itse tyytyväinen.\nMiksi liityit Jyväskylän Yrittäjiin?: Sakari liittyi Jyväskylän yrittäjiin kun asuu JKLssä, simple as that\nMiksi lähdit hallitukseen mukaan?: Sakari pyrki ja pääsi hallitukseen, koska halusi päästä näkemään JKL yrittäjyyttä Yrittäjäjärjestön puolelta. Olen paljon touhunnut kaupungin kanssa, joten on luontevaa jatkaa yhteistyötä nyt yrittäjäjärjestön edustajan roolissa.\nJos olisit joku biisi, mikä olisit?: Eric Clapton & B. B. King – Riding with a king\nMiksi lähdit yrittäjäksi?: Startti oli loppujen lopuksi todella monen asian summa, mutta vastaan, että koska mies. 🙂 Yrittäjyys toki oli ollut haaveissa ja vaihtoehdoissa jo aiemminkin. Alunpitäen minulla oli haaveissa ravintola.\nMikä on lempiasiasi yrittäjyydessä?: Tämä kuulostaa nyt vähän kliseeltä, mutta mä vastaan silti, että ihmiset. Mä meinaan välillä pakahtua siihen, että olen päässyt tutustumaan mielettömiin ammattilaisiin, joilla on sydän paikallaan ja kuullut upeita, inspiroivia tarinoita heidän matkaltaan.\nMitä yrittäjyys on opettanut?: Paljon itsestäni ja omasta kapasiteetista, välillä on opittu myös kantapään kautta. Olen oppinut myös kyseenalaistamaan kaiken, ennen kaikkea sen oman tekemisen ja ajattelun.\nMitä haluaisit sanoa jollekulle, joka haaveilee yrittäjyydestä?: Meistä jokainen löytää kyllä ne omat kuoppansa ja huippunsa matkalla ilman, että minä niistä etukäteen varoittelen, mutta jos jotain, niin pidä huolta, että ympäröit itsesi kahdella verkostolla. Ammatillinen verkosto on todella tärkeä ja tulee auttamaan sinua monta kertaa yrittäjyytesi varrella. Sen lisäksi pidä huolta myös, että sinulla on verkosto, jota ei kiinnosta sinun yritystoimintasi oikeastaan minkään vertaa, vaan tärkeintä olet sinä.\nMiksi liityit Jyväskylän Yrittäjiin?: Olen saanut Yrittäjien kautta upeita ystäviä, vertaistukea ja upeita asiakkaita. Jäsenedut, lakiapu ja edunvalvonta ovat myös erittäin tärkeitä asioita ja tämä on entisestään korostunut koronavuonna.\nMiksi lähdit hallitukseen mukaan?: Kuten jo aiemmin mainitsin, pidän edunvalvontaa erittäin tärkeänä ja haluan myös itse toimia sen eteen. Yrittäjät eivät mahdu yhteen muottiin, vaan meidän kirjo on hyvin moninainen ja haluankin olla mukana tekemässä töitä sen eteen, että esimerkiksi kohtaamisten tarjonta vastaa monenlaisiin tarpeisiin yrittäjyyden eri vaiheissa.\nJos olisit joku biisi, mikä olisit?: Ei voi valita vaan yhtä! Keski-Suomen kunniaksi vastaan, että Miljoonasateen Annaliisa. Joinain päivinä myös Lost Societyn Riot. Ja joinain päivinä pohjaanen akka sisälläni huutaa Klamydian Palaa rauhaa… 🙂\nTyöryhmä vastaa yhteistyöverkostojen ja osaamisen kehittämisestä. Pidämme tietoiskuja ajankohtaisista aiheista ja vastuullamme on uusien jäsenten sparraus ilta. Ryhmän tuella jäsenet saavat sparrausta muilta yrittäjiltä ja pääsevät verkostoitumaan. Kierrämme kertomassa yrittäjyydestä oppilaitoksissa ja olemme aktiivisesti yhteistyössä opiskelijajärjestöjen kanssa.\nJoni Borgström, varapuheenjohtaja\nMiksi lähdit yrittäjäksi?: Lähdin yrittäjäksi, koska minua kiinnosti kokeilla siipiäni oman yrityksen eteenpäin viemisessä.\nMikä on lempiasiasi yrittäjyydessä?: Lempiasiani yrittäjyydessä on, että voin auttaa asiakkaita ja mahdollistaa työpaikkoja.\nMitä yrittäjyys on opettanut?: Mitä yrittäjyys on opettanut?, että pitkäjänteisellä työllä voi saada paljon aikaan. Ja että kaikkea ei tarvitse osata itse, vaan voi käyttää verkostoa apuna.\nMitä haluaisit sanoa jollekulle, joka haaveilee yrittäjyydestä?: Jos haaveilee yrittäjyydestä, pitää olla valmis ottamaan vastuuta ensisijaisesti itsestä ja omasta ajankäytöstä.\nMiksi liityit Jyväskylän Yrittäjiin?: Liityin Jyväskylän yrittäjiin mahdollistaakseni Suomen yrittäjien tekemän vaikuttamistyön ja ollakseni mukana aktiivisessa verkostossa.\nMiksi lähdit hallitukseen mukaan?: Hallitus on hyvä näköalapaikka miten kaupungin yrittäjillä menee. Hallituksessa pääsee myös auttamaan muita yrittäjiä.\nJos olisit joku biisi, mikä olisit?: J.Karjalainen – Mennyt Mies\nMiksi lähdit yrittäjäksi?: Olen tehnyt töitä projektien ja rahoituksen kanssa koko työurani. Perustin Propellerhatin alunperin sijoittaakseni tiedelähtöisiin startupeihin. Tein sitä ensin sivutoimisesti, mutta yrittämisen vapaus vei kuitenkin mennessään. Rahoitusta ja projektijohtamisen koulutusta tarvitsevat kaikki. Jokainen projekti on erilainen ja koko ajan voi oppia lisää. Työ on kiinnostavaa ja jokainen projekti on omalla tavallaan erilainen.\nMikä on lempiasiasi yrittäjyydessä?: Aloitin yrittäjänä tehtyäni vastaavia tehtäviä asiantuntijana useissa eri organisaatioissa. Yrittäjyydessä lempiasia on päivittäiset haasteet ja vapaus kehittää omaa sekä asiakkaiden liiketoimintaa. Olen tavoitteellinen ja samalla luova. Tässä pystyn sopivasti yhdistämään molemmat puolet.\nMitä yrittäjyys on opettanut?: Rahoituksen riittävyys on turvattava kaikissa tilanteissa. Sijoittaja Kim Väisänen sanoi joskus, että yrityksellä on vain yksi kriisi ja se on kassakriisi. Yrittäjänä olen oppinut arvostamaan myyntityötä ja prosesseja projektiliiketoiminnan kautta.\nMitä haluaisit sanoa jollekulle, joka haaveilee yrittäjyydestä?: Yrittäjyys on elämäntapa, mutta myös vain yksi vaihe elämässä. Opiskele ja tee työksesi asioita, joista olet aidosti innostunut. Jos siltä tuntuu niin voit tehdä sitä työtä myös yrittäjänä, joko osakkuudella tai perustamalla oman yrityksen. Se ei ole vaikeaa ja apua on saatavilla, kun uskaltaa kysyä\nMiksi liityit Jyväskylän Yrittäjiin?: Liityin yrittäjiin, koska olen yrittäjä. Oma ”ainejärjestö” kuuluu asiaan. Kollegoiden kanssa keskustelut vievät aina asioita eteenpäin. Iso merkitys oli myös Doers verkostolla, joka on innostava nuorten ja kasvuyrittäjien ryhmä.\nMiksi lähdit hallitukseen mukaan?: Lähdin hakemaan hallitukseen, koska näen, että yrittäjäjärjestössä voi vaikuttaa konkreettisesti asioihin.\nJos olisit joku biisi, mikä olisit?: Erinomaisen vaikea kysymys. Olen ”useina kappaleina”, mutta tässä yhteydessä tämä video kertoo mitä korporaation pukumiehelle käy – kun alkaa yrittäjäksi: Fatboy Slim ft. Bootsy Collins – Weapon Of Choice\nMiksi lähdit yrittäjäksi?: Jotta pystyn luomaan ja tekemään haluamiani asioita\nMikä on lempiasiasi yrittäjyydessä?: Vapaus ja mahdollisuus\nMitä yrittäjyys on opettanut?: Malttia ja innokkuutta\nMitä haluaisit sanoa jollekulle, joka haaveilee yrittäjyydestä?: Ota ensimmäinen askel\nJos olisit joku biisi, mikä olisit?: Eminem – Without me\nTapahtumat ja yhteisöllisyys\nYhdistyksen tärkein voimavara ovat sen jäsenet. Mitä paremmin jäsenistö tuntee toisensa, sitä toimivampi ja vahvempi paikallisyhdistys on. Tähän tavoitteeseen pyrimme työryhmänä vastaamaan järjestämällä jäsenistölle tapahtumia virkistäytymiseen, verkostoitumiseen, kouluttautumiseen ja yrittäjien hyvinvointiin keskittyen.\nErika Nurmela, varapuheenjohtaja\nMiksi lähdit yrittäjäksi?: Voidakseni harjoittaa ammattiani – hierojat tekevät työtä itsenäisinä ammatinharjoittajina\nMikä on lempiasiasi yrittäjyydessä?: Saapi suunnitella itse päivät ja tehdä erilaisia asioita. Samanhenkisiä ihmisiä ympärillä.\nMitä yrittäjyys on opettanut?: Ei välttämättä helpoin tapa tehdä töitä.\nMiksi liityit Jyväskylän Yrittäjiin?: Koska kiinnosti lähteä hallitustoimintaan ja verkostoitua erilaisten yrittäjien kanssa, tutustua lisää ihmisiin.\nMiksi lähdit hallitukseen mukaan?: Olen ollut ennenkin aktiivinen yhdistystoiminnassa.\nJos olisit joku biisi, mikä olisit?: Haloo Helsinki / Pulp Fiction\nMiksi lähdit yrittäjäksi?: Jotenkin vain ajauduin yrittäjäksi. Tosin siitä olin kyllä haaveillut jo jonku aikaa.\nMikä on lempiasiasi yrittäjyydessä?: No se, mitä just nyt teen verkostomarkkinoinnin ammattilaisena se on ehdottomasti VAPAUS\nMitä yrittäjyys on opettanut?: Jos sinulla on ollut edes pieni ajatuksen siemen yrittäjyydestä, kasvata sitä siementä, tutki, jututa muita yrittäjiä, ole rohkea.\nMitä haluaisit sanoa jollekulle, joka haaveilee yrittäjyydestä?: Jos minä pystyn tähän, sinä pystyt varmasti.\nMiksi liityit Jyväskylän Yrittäjiin?: Olen vähän sellainen järjestöaktivisti ja kun muutin Oulusta Jyväskylään, oli vain jotenkin niin luonteva siirtyminen yhdistyksen jäseneksi.\nMiksi lähdit hallitukseen mukaan?: Olin myös Oulussa yrittäjien hallituksessa, joten hallitustyöskentely oli luonteva jatkumo. Jos omalla toiminnalla voidaan yhdessä vaikuttaa yrittäjyyden edistämiseen, silloin työ ei ole mennyt hukkaan\nJos olisit joku biisi, mikä olisit?: Jos olisin laulu, olisin Elan Katse eteen ja suupielet ylöspäin\nMiksi lähdit yrittäjäksi?: Aikaisemman työhistorian kokemuksen myötä tuli rohkeus tehdä enemmän.\nMikä on lempiasiasi yrittäjyydessä?: Kasvun aikaan saaminen.\nMitä yrittäjyys on opettanut?: Pitkäjänteisyyttä ja päätöksentekokykyä.\nMitä haluaisit sanoa jollekulle, joka haaveilee yrittäjyydestä?: Jalat maassa rohkeasti\nMiksi liityit Jyväskylän yrittäjiin?: Olen työelämässä aina kokenut tärkeäksi kuulua ja osallistua etujärjestöihin. Yrittäjäkaudella oli luonnollista liittyä yrittäjäjärjestön jäseneksi ja paikkakunnan järjestöön.\nMiksi lähdit hallitukseen mukaan?: Erilaista työelämän ja yrittäjyyden kokemusta on kertynyt ja pidän tärkeänä vaikuttaa ja osaltani jakaa kokemustietoa sekä oppiihan sitä itsekin verkostoitumalla.\nJos olisit joku biisi, mikä olisit?: Maailma on kaunis\nMiksi lähdit yrittäjäksi?: Intohimosta suunnittelutyöhön\nMikä on lempiasiasi yrittäjyydessä?: Vapaus tehdä töitä omilla ehdoilla\nMitä yrittäjyys on opettanut?: Sinnikkyyttä, paineensietokykyä ja itsensä johtamista\nMitä haluaisit sanoa jollekulle, joka haaveilee yrittäjyydestä?: Vapaus vaatii myös vastuuta\nMiksi liityit Jyväskylän Yrittäjiin?: Halusin verkostoitua muiden paikallisten yrittäjien kanssa\nMiksi lähdit hallitukseen mukaan?: Haluan olla yhdistämässä yrittäjiä ja vaikuttaa yrittäjien asioihin Jyväskylässä\nJos olisit joku biisi, mikä olisit?: Parasta ääntä korville on hento kesätuuli ja laineiden liplatus\nMiksi lähdit yrittäjäksi?: Yrittäjäksi lähteminen oli luonnollinen jatkumo ravintolaurallani. Olin hankkinut liikkenjohdollista koulusta ja kokemusta ja kolmekymppisenä olin valmis kantamaan taloudellisen ja henkisen yrittäjän riskin.\nMikä on lempiasiasi yrittäjyydessä?: Vapaus ajatella ja toimia luottaen omiin ajatuksiin ja kykyihin. Saan toimia vapaassa liidossa katsomatta kellonaikaa ja viikonpäivää\nMitä yrittäjyys on opettanut?: Vastuullisuutta omasta ja muiden elämästä. Selviytymistaitoa ja uskoa.\nMitä haluaisit sanoa jollekulle, joka haaveilee yrittäjyydestä?: Kuuntele, tarkkaa ja opiskele itseäsi. Jos tunnet aitoa paloa yrittäjyyteen, niin rohkeasti matkaan..\nMiksi liityit Jyväskylän Yrittäjiin?: Liityin samantien Jkl Yrittäjiin 1988 kun aloitin yritystoiminnan. Uskoin sen merkityksellisyyteen ja apuun nuorelle yrittäjälle. Yrittäjäjärjestö on pitänyt lupauksensa 34 vuotta, olen siitä kiitollinen\nMiksi lähdit hallitukseen mukaan?: Koen että pitkä yrittäjätaustani voisi olla hyödyksi hallitustyöskentelyssä ja halusin laajentaa omaa näköalaani, sparraus hallituskumppanien kanssa on hedelmällistä ja antoisaa.\nJos olisit joku biisi, mikä olisit?: Kaihomielinen Eino Leino ”haihtuvi nuoruus niinkuin vierivä virta…” (Elegia, toim.huom.) tuli ekas mieleen, kun huomasin kirjoittaessani kuinka varttunut olen – mukamas\nMiksi lähdit yrittäjäksi?: Minulle yrittäjyys edustaa vapautta, jonka koen yhdeksi tärkeimmäksi asiaksi työn mielekkyyden näkökulmasta.\nMikä on lempiasiasi yrittäjyydessä?: Vapaus päättää työaika.\nMitä yrittäjyys on opettanut?: Organisointikykyä, talouden ja työajan hallintaa ja delegointia.\nMitä haluaisit sanoa jollekulle, joka haaveilee yrittäjyydestä?: Varsinkin omalla toimialallani (taiteellinen luominen) yrittäjyyteen suhtaudutaan varauksella. Haluan omalla esimerkilläni hälventää ennakkoluuloja ja osoittaa, että yrittäjyys tarjoaa mahdollisuuksia esteiden sijaan.\nMiksi liityit Jyväskylän Yrittäjiin?: Koen tärkeäksi verkostoitua muiden, paikallisten yrittäjien kanssa.\nMiksi lähdit hallitukseen mukaan?: Koen merkitykselliseksi vaikuttaa asioihin paikallisella tasolla.\nJos olisit joku biisi, mikä olisit?: Musiikki edustaa minulle erilaisia mielentiloja, joten juuri tällä hetkellä olisin Johann Strauss, Also Sprach Zaratrustra\nMiksi lähdit yrittäjäksi?: Lähdin yrittäjäksi, koska se oli tapa rakentaa oma toimenkuva siten, että pystyn hyödyntämään koko osaamistani.\nMikä on lempiasiasi yrittäjyydessä?: Vapaus tehdä asiat haluamallaan tavalla.\nMitä yrittäjyys on opettanut?: Yrittäjyys on opettanut sen, että aina ei tarvitse tehdä hampaat irvessä asioita, joista ei pidä.\nMitä haluaisit sanoa jollekulle, joka haaveilee yrittäjyydestä?: Jos haaveilet yrittäjyydestä, ota rohkeasti seuraava askel. Varmista kuitenkin, että tukiverkosto on kunnossa – on hyvä olla joku, jonka kanssa voi avoimesti puhua haasteista, tilanteista tai vaikka päivän fiiliksistä.\nMiksi liityit Jyväskylän Yrittäjiin?: Uutena yrittäjänä halusin verkostoitua – Jyväskylän Yrittäjillä on alueella laajin jäsenkunta\nMiksi lähdit hallitukseen?: Yhdistykset toimivat aina jäsentensä voimin – totesin, että minulla olisi mahdollisuus omalta osaltani tukea yhdistyksen toimintaa, joten lähdin ehdokkaaksi hallitukseen.\nJos olisit joku biisi, mikä olisit?: Hurriganesin Analytic Mind


Author Topic: Pateniemen saha (Read 35822 times)\n« Reply #60 on: April 04, 2010, 16:28:11 »\nTänään taas rajahaudassa, reimareilta tuli vain särkiä niin lähdin kävelemään kauemmas jotain 700m. Sieltä tuli 3 tunnissa 1 säyne, 20 ahventa, 1 pieni siika ja 2 kiiskeä. Ahventen koko olisi voinut olla vähän isompaa, mutta nämä mitä sain oli 30-100g.\n« Last Edit: April 04, 2010, 16:33:09 by EL Dorado »\nVs: Pateniemen saha\n« Reply #61 on: April 04, 2010, 16:54:14 »\nOnko Rajahauassa minkälaiset polut jään päällä vai joutuuko talsiin umpihangessa ja loskassa?\nSemmosen lupauksen itelleni tein, että tänä talvena en sinne kura-altaaseen pilkille mene! Enkä aijo mennäkkään, mutta muuten vaan kiinnostas tietää, että miten jäällä pääsee liikkumaan?\n« Reply #62 on: April 04, 2010, 19:30:45 »\nQuote from: kirjolohikäärme on April 04, 2010, 16:54:14\nPolkuja on paljonkin, mutta loskaa jään päälle on 10-20cm, kyllä siellä kamikeilla heleposti kävelee.\n« Reply #63 on: April 05, 2010, 17:15:54 »\nTänään taas kävin rajahaudassa, käyttäjän: Kallep kanssa. Minä sain 12 ahventa, 1 säyneen, 1 kiisken ja 4 särkeä.\nKaikki ahvenet oli pieniä 20-60g.\n« Reply #64 on: April 10, 2010, 16:50:23 »\nKäytiin El Doradon kanssa neljän tunnin pikkirreissu rajahaudalla. Itse sain jotain 8 ahventa, 3 tai 4 särkeä ja seiven. Yhteensä ahvenia tuli 25\n« Reply #65 on: April 10, 2010, 17:36:02 »\nQuote from: szczupak on April 10, 2010, 16:50:23\nJoo, ja 25 ahvenen yhteispaino 1,260kg\n« Last Edit: April 10, 2010, 18:18:31 by Perca »\n« Reply #66 on: April 10, 2010, 19:12:31 »\nMiten sahan rannassa jäät kestää?? huomenna olis tarkoitus ekaa kertaa käydä kokeilee se paikka! vinkkejä mistä pilkkiä sielä? =)\n« Reply #67 on: April 10, 2010, 19:51:47 »\nQuote from: Hoksaahven on January 16, 2010, 15:05:13\nhttp://img59.imageshack.us/img59/7030/kartta.jpg no vihreeltä tulee kyl ihan hyvin mut toi ruskee on matala ja oon kairannu pohjaan siin. pistähän mitä tuli jos käyt\n« Reply #68 on: April 11, 2010, 17:11:41 »\nKäytiin Szczupakin kanssa rajahaudassa pilkillä jopa 5h , venesatamasta kävelyä noin 1km yhteen suuntaan...\nKala ei oikein hyvin syönyt, ahventa 53kpl ja yhteispaino 2390g, joka kertoo että pientä oli taas. Isoin ahven 210g, pari 150g ja loput alle 100g...\nSeipiä tuli varmaan yli 10kpl ja kiiskeäkin aivan liikaa.\nPaljon oli porukkaa kuitenkin pilkillä, laskeskelin että 22 pilkkijää olis ollut jäällä.\n« Reply #69 on: April 14, 2010, 13:16:55 »\nTulipas tuolla suunnassa pyörähettyä pari tuntia istumassa. Pikkusia ahvenia tuli muutama ja yksi isompikin eksyi joukkoon. En vaan kehannu sitä yhtä sitte ottaa mukaan nii lahjoitin sen etiäpäin Porukkaa oli noin 25henkeä.\n« Reply #70 on: April 15, 2010, 17:13:02 »\nKäytiin Szczupakin kanssa rajahaudassa 13.00-16.05 (tarkkaa... )\nKala oli todella huonolla syönnillä. Szczupakille n.10 pientä ahventa ja mulle 2 ahventa, 1 seipi, 5 kiiskee ja 5 särkeä...\nLopussa tuli varmaan oma ennätys kiiskeni, pituutta 14cm, ja oli kyllä aika pulska.\n« Reply #71 on: April 15, 2010, 17:16:38 »\nQuote from: EL Dorado on April 15, 2010, 17:13:02\nKai laitoit kiisken fileiksi?\n« Reply #72 on: April 15, 2010, 17:18:01 »\nQuote from: Nisu on April 15, 2010, 17:16:38\nJoo, en nyt sentään...\n« Reply #73 on: April 15, 2010, 18:02:12 »\nQuote from: EL Dorado on April 15, 2010, 17:18:01\nPöh! Sehän on oekeen maukas kala. Kokeilehan tehä fileet ens kerralla, ainakin jos enempi ton kokosia tulee.\n« Reply #74 on: April 15, 2010, 19:13:14 »\nse on ennen ollu herrojen herkkua.\nVs: Pateniemen saha / Rajahauta\n« Reply #75 on: April 18, 2010, 11:49:20 »\nTässä viikon mittaan tuli käytyö Rajahaudassa sekä Kuivasmerellä ja sahankin rannassa yrittämässä. Kaikkialla meleko hilijasta, kokkeiltu syvästä ja matalasta. Muutamia ahvennie sadan ramman molemmin puolin.\nKäytiin jopa kävellen Kahvankarillakin matalikon laidalla, mutta sieltäkään ei löytynyt kuin parit kiisket. Oli muuten siellä matalikon tuntumassa menneet jo jäät meleko ohveiksi, kannattaa olla varuillaan mihin astuu jos sinne suunnalle meinattellee.\nMuuten jäätilanne on merellä vielä hyvä, kunnollista liki teräsjäätä on pintasohjon alla puolisen metriä, paikoitellen enemmänkin.\nVielä hieman offtopiccina, Oulunsalon Varjakasta nousi viikolla kuudensadan ramman siika, miten on muilla siian syönti sattunut kohille?\n« Last Edit: April 18, 2010, 13:27:21 by Möyke »\n« Reply #76 on: April 20, 2010, 17:57:40 »\nKävin rajahaudassa 14.00-16.45...\nKala ei syönyt taaskaan ollenkaan. Muutamia pieniä ahvenia sieltä täältä, oliskohan niitä tullu 15kpl. Niitten lisäksi särkiä ja kiiskiä parisen kymmentä...\nEi varmaan kannata tuonne enää reissuja tehä, kun kala on noin pientä.\n« Reply #77 on: April 24, 2010, 18:55:46 »\n« Reply #78 on: April 24, 2010, 19:23:25 »\n« Reply #79 on: April 24, 2010, 19:44:13 »\n« Reply #80 on: April 25, 2010, 14:23:53 »\noliko ahvenetkin tuosa 50- 100 g välillä vai kuinka isoja tuli? olittako siinä mökin vieressä?\n« Reply #81 on: November 13, 2010, 13:27:22 »\n« Reply #82 on: November 18, 2010, 16:42:58 »\nTossa 4cm jäätä\nHeitin kivenmurikan jäälle\nKraaseliin päin katottuna\n« Reply #83 on: November 21, 2010, 20:34:34 »\nRajahaudassa on jäätä n. 12-13cm, sahan rannassa varmasti saman verran.\nLuulis, että kestää jo pilkkimisen, jäälle pääsy voi vaan olla aika hankalaa, kun vesi on noussut rannasta jään päälle.\nKännykkälaatu kuvaa jääkimpaleesta.\n« Last Edit: November 21, 2010, 20:41:50 by kirjolohikäärme »\n« Reply #84 on: December 21, 2010, 11:13:28 »\nJoko on sahalta ruennut kalaa nousemaan tälle talvelle? Jäätä luulisi ainakin jo riittävän.\n« Reply #85 on: December 24, 2010, 09:19:56 »\nOnko sahalla jo alkanu porukka käymään tälle talvea?\n« Reply #86 on: February 27, 2011, 09:16:10 »\nJoutukohan tässä katteleen uusia paikkoja?\nMiten lie vaikuttaa pilkkimiseen. Hämmentääkö ne nyt kaikki myrkyt liikkeelle niin ettei kaloja uskalla syödä?


Pikkuisen parempaa: Minähän osaan puhua lasten kanssa\nEnsiksi tietenkin ehdotettiin mestaamista ja järveen heittämistä. Jäähyistä oli puhetta. Kysyin, onko hyvä ajatus lukita joku tyhjään huoneeseen rauhoittumaan. Toinen akela sanoi, että hänen sylinsä on oikein hyvä paikka rauhoittua. Todettiin, että joskus kun keittää tai muuten hirttää kiinni, on hyvä ihan itse poistua rauhoittumaan. Kun Tarkkailijalla keittää, hän nykyään osaa jo vetäytyä toiseen huoneeseen ja muiden onkin sitten parempi pysyä oven ulkopuolella. Partiossakin niin voi tehdä, jos alkaa ahdistaa. Meillä on iso ryhmä ja ahtaat tilat.\nJoskus muinoin, ennen kuin minulla oli omia lapsia, sain tällaisilla keskustelunavauksilla aikaiseksi vain vaivautunutta hiljaisuutta. Kai sitä siis ovat lapset jotain opettaneet. Kun lopuksi laulettiin Ilta pimenee, se tuli voimalla ja antaumuksella. Joku sanoi, että oli ollut kiva kerta.\nKirjoitteli Riitta klo 22:20


ConceptD CP1 | Monitorit | ConceptD Suomi\nLuovuus lähtee tästä. Lähde luovalle matkalle ConceptD CP1 -näytöllä, joka toistaa työsi värit täydellisesti. 24-tuumaisessa FHD1 IPS -näytössä on Delta E < 21 -väritarkkuus, DCI-P3 95 %1:n laaja väriavaruus ja jopa 165 Hz:iin ylikellotettava virkistystaajuus1.\nNäyttö on testattu ja kalibroitu, joten sen keskimääräinen Delta E -väritarkkuus on < 21 ja värit toistuvat luonnollisesti. ConceptD CP1 -näyttöjen integroidulla värikorjauksella ja huipputarkalla värien toistolla pysyt alasi huipulla.\nSaat käyttöösi täyden valikoiman voimakkaita värejä, joiden ansiosta voit luoda ja tarkastella sisältöä tavallistakin yksityiskohtaisemmin. Siirtymät värien välillä ovat tasaisia, ja kuvat ovat täyteläisiä ja todentuntuisia DCI-P3 95 %1:n laajan väriavaruuden ansiosta.\nAmmattilainen tarvitsee ammattimaiset työkalut. ConceptD CP1 -näytöissä on 24-tuumainen FHD1 IPS -paneeli sekä väritekniikat, jotka takaavat töidesi todenmukaisen ja eloisan värien toiston. Yhdistettynä sulavan liikkeen takaavaan, jopa 165 Hz:iin1 ylikellotettavaan virkistystaajuuteen, CP1-näytöt tarjoavat niin suunnittelijoille kuin videoiden leikkaajillekin parhaan mahdollisen katselukokemuksen.\nConceptD:n CAD/CAM-tilassa teknisten piirustusten ja 3D-mallien ääriviivat ja yksityiskohdat erottuvat hyvin esimerkiksi AutoCAD- ja SOLIDWORKS-ohjelmistoissa.\nConceptD CP1 -sarjan näyttöjen ergonomisesti muotoillun ErgoStand1-jalustan avulla näyttöä voi kallistaa, kiertää ja kääntää ja sen korkeutta voi säätää vapaasti, joten löydät aina parhaan katselukulman. Pikakiinnitysrakenteen ansiosta näytön voi tilanteen vaatiessa irrottaa jalustasta helposti VESA-seinäkiinnitystä varten.


Amisopettaja ehdolla eurooppalaiseksi huippuosaajaksi • Opettaja.fi\nAmisopettaja ehdolla eurooppalaiseksi huippuosaajaksi\nSaimaan ammattiopisto Sampon lehtori ja asiakasvastaava Markku Vengasaho on ehdolla Euroopan komission ammatillisen huippuosaamisen palkinnon saajaksi.\nVengasaho on ehdolla opettajien ja valmentajien sarjassa, jossa palkinto menee sellaiselle opettajalle, joka on kehittänyt ammatillista oppimista tai luonut siihen innovatiivisia lähestymistapoja.\nLappeenrantalainen kondiittorimestari tunnetaan erityisesti Mestari–kisälli-koulutusmallin kehittämisestä. Kaksi vuotta kestävä malli tuo yhteen ammatillisten oppilaitosten opiskelijat, opettajat ja yritysten edustajat.\nAlun perin Vengasaho suunnitteli mallin konditoria-alalle, mutta sitä sovelletaan jo muillakin ammatillisilla aloilla. Malli on saanut kunniamaininnan ammatillisen koulutuksen parhaiden käytäntöjen kilpailussa.\nEuroopan komissio jakaa vuosittaiset ammatillisen huippuosaamisen palkinnot European Vocational Skills Week -tapahtumassa, joka järjestetään tänä vuonna Helsingissä 14.–18. lokakuuta.\nYleisö voi äänestää palkinnonsaajia European Vocational Skills Weekin verkkosivuilla 15. lokakuuta asti. Voittajat valitaan puoliksi yleisöäänten ja puoliksi tuomariston antamien pisteiden perusteella.\noaj.fi -> Suomalainen amisopettaja kilpailee Euroopan komission palkinnosta\nTiina Karjalainen: Tarvitaan myös tavallisia aikoja\nHanna Ottman: Arkipäivän sujuvuudella iso arvo\nAmmatillinen opettaja Eurooppaa pelastamassa\nAnitta Pakanen: Opettajuus kannattelee yhteiskuntaa


TPS kaatoi Tapparan European Trophyssa - Turku - UrheiluTurku.com - UrheiluSuomi\nTPS kaatoi Tapparan European Trophyssa\n444801 Jääkiekko - Liiga 1.9.2011\nTPS säilytti mahdollisuutensa selvitä jääkiekkoilun European Trpohyn lopputurnaukseen kaatamalla torstaina Tapparan maalein 3-1.\nTPS hallitsi jo ensimmäistä erää selvästi, mutta erätauolle mentiin vieraiden 1-0-johdossa. TPS käänsi pelin kuitenkin edukseen toisessa erässä ja sinetöi voiton kolmannessa Tapio Laakson osumalla.\n- Huono avauserä meiltä, mutta mielestäni ansaittiin voitto tänään, kommentoi TPS:n päävalmentaja Pekka Virta ottelun jälkeen.\nVoitolla TPS säilytti vielä mahdollisuutensa divisioonan kahden parhaan joukkoon ja joulukuussa pelattavaan lopputurnaukseen.